hotchpotch/miracl-hf-unified huggingface dataset:
กีฬาแห่งชาติ ครั้งที่ 40
กีฬาแห่งชาติ ครั้งที่ 40 หรือ ขอนแก่นเกมส์ เป็นการแข่งขันกีฬาของประเทศไทย จัดขึ้นที่จังหวัดขอนแก่น จัดขึ้นตั้งแต่วันที่ 3 มีนาคม ถึงวันที่ 13 มีนาคม พ.ศ. 2555 โดยมี สมรักษ์ คำสิงห์ เป็นผู้จุดคบเพลิงในพิธีเปิดการแข่ง แม้การแข่งขันในปีนี้ได้จัดล่าช้าออกไปจากเดิม เนื่องด้วยอุทกภัยในประเทศไทย พ.ศ. 2554 อย่างไรก็ตาม การแข่งขันมวยไทยสมัครเล่นในปีนี้ถือได้ว่าเป็นรายการที่ได้รับความสนใจอย่างมาก เนื่องด้วยมีนักมวยไทยที่มีชื่อเสียงเข้าร่วมแข่งขันทั้งประเภทชายและหญิงหลาย
ทางจังหวัดขอนแก่นเตรียมจัดงานนับถอยหลังสู่กีฬาแห่งชาติ ครั้งที่ 40 (Count down to Khonkaen Game) และปล่อยขบวนวิ่งคบเพลิงไฟพระฤกษ์ โดยมี ธนวัฒน์ พลอยโสภณ รองผู้ว่าราชการจังหวัดขอนแก่น เปิดเผยว่าตามที่จังหวัดขอนแก่นได้รับมอบหมายให้เป็นเจ้าภาพจัดการแข่งขันกีฬาแห่งชาติ ครั้งที่ 40 ระหว่างวันที่ 3 – 13 มีนาคม 2555 ขอนแก่นเกมส์ และกีฬาคนพิการแห่งชาติ ครั้งที่ 30 นครขอนแก่นเกมส์ ระหว่างวันที่ 21- 25 มีนาคม 2555 ซึ่งงานดังกล่าวจังหวัดได้มีการจัดกิจกรรมเพื่อให้คนขอนแก่นมีส่วนร่วมกับงานนี้ โดยกำหนดจัดกิจกรรมนับถอยหลังสู่กีฬาแห่งชาติ ในวันที่ 17 กุมภาพันธ์ 2555 ณ บริเวณลานข้าวเหนียว ห้างสรรพสินค้าเซ็นทรัลพลาซ่าขอนแก่น อำเภอเมือง จังหวัดขอนแก่น
สำหรับกีฬาแห่งชาติครั้งนี้ส่วนใหญ่จะจัดในพื้นที่อำเภอเมืองขอนแก่นโดยมีกีฬาเข้าร่วมแข่งขันจำนวน 39 ชนิดกีฬา และกีฬา สาธิต 2 ชนิดกีฬา ส่วนกีฬาคนพิการแห่งชาติมี 17 ชนิดกีฬา 1 กีฬาสาธิต โดยพิธีจะเริ่มตั้งแต่เวลา 13.30 น โดยมี สมบัติ ตรีวัฒน์สุวรรณ ผู้ว่าราชการจังหวัดขอนแก่น เป็นประธานเปิดงานจากนั้นจะมีพิธีปล่อยขบวนวิ่งคบเพลิงและอัญเชิญไฟคบเพลิง ขบวนวิ่งแบ่งเป็น 2 เส้นทางคือเส้นทางไปจังหวัดนครราชสีมาคือจากห้างสรรพสินค้าเซ็นทรัลพลาซ่าขอนแก่น-โฮมฮับ นำขบวนวิ่งโดย ทรงพล จำปาพันธุ์ รองผู้ว่าราชการจังหวัดขอนแก่น และเส้นทางไปจังหวัดอุดร คือจากห้างสรรพสินค้าเซ็นทรัลพลาซ่าขอนแก่นไปถึงโลตัสเอ็กตร้า นำขบวนวิ่งโดย พยัต ชาญประเสริฐ รองผู้ว่าราชการจังหวัดขอนแก่น มีผู้ร่วมขบวนวิ่งทีมละ 6 คน ตามด้วยขบวนทหาร 50 นาย ส่วนขบวนอัญเชิญไฟพระฤกษ์ สมบัติ ตรีวัฒน์สุวรรณ ผู้ว่าราชการจังหวัดขอนแก่น จะเป็นผู้อัญเชิญ พร้อมหัวหน้าส่วนราชการ พ่อค้าประชาชนชาวขอนแก่นร่วมพิธีโดยขบวนก็จะประกอบด้วย รถตำรวจนำ วงดุริยางค์ ขบวนนางรำโปรยดอกไม้ รถบุษบก พระบรมฉายาลักษณ์ขบวนกลองยาว ตำรวจ ข้าราชการชุดปกติขาว ขบวนนักกีฬา ประชาชนชาวขอนแก่น และรถพยาบาลปิดท้าย
เดจาวู (แก้ความกำกวม)
เดฌา-วูว์ () แปลว่า เคยเห็นแล้ว เป็นอาการที่รู้สึกว่าเหตุการณ์ที่ไม่ใช่การเพิ่งพบครั้งแรก และเป็นเหตุการณ์ที่กำลังต้องมีการเกิดขึ้นอย่างแน่นอน
ความหมายอื่น
ฟีลิปโป อินซากี
ฟีลิปโป "ปิปโป" อินซากี () เกิดเมื่อวันที่ 9 สิงหาคม ค.ศ. 1973 เป็นนักฟุตบอลชาวอิตาลี ในชุดชนะเลิศฟุตบอลโลก 2006กับทีมชาติอิตาลีและสองยูฟ่าแชมเปียนส์ลีก กับเอซี มิลาน ยอดทีมในเซเรียอา มีน้องชายชื่อ ซิโมเน่ อินซากี้ ที่เป็น นักฟุตบอล ในกัลโช่เซเรียอาเหมือนกัน
เขาเป็นผู้ทำประตูในการแข่งขันของสโมสรยุโรปเป็นอันดับ 2 สูงสุดตลอดกาล กับประตู 70 ประตู (เป็นรองราอุล กอนซาเลซ 71 ประตู) เขาเป็นผู้เล่นสโมสรเอซี มิลาน ที่ทำประตูในนัดระหว่างประเทศมากที่สุดในประวัติศาสตร์ กับจำนวนประตู 43 ประตู เขายังถือสถิติ ผู้ทำแฮตทริกมากที่สุดในเซเรียอา (10 แฮตทริก) และในยูฟ่าแชมเปียนส์ลีก (3 แฮตทริก เทียบเท่า ไมเคิล โอเวน) เขาเป็นผู้เล่นที่อายุมากที่สุดที่ทำประตูได้ในยูฟ่าแชมเปียนส์ลีก (อายุ 37 ปี 85 วัน) หลังจากทำประตูในนัดแข่งกับสโมสรฟุตบอลเรอัลมาดริด เมื่อวันที่ 3 พฤศจิกายน ค.ศ. 2010
ปัจจุบันรับหน้าที่เป็นหัวหน้าโค้ชเวเนเซีย ของลีก(ซีเรีย ซี) ในปี 2016
ภรรยาคือ wassamon santana
สมาชิกสภาผู้แทนราษฎรจังหวัดชลบุรี
จังหวัดชลบุรี มีเขตเลือกตั้งสมาชิกสภาผู้แทนราษฎร 8 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 8 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดชลบุรีมีสมาชิกสภาผู้แทนราษฎรคนแรก คือ นายนิติ โสรัต
โมว อิชิโดะ
โมว อิชิโดะ () เป็นซิงเกิลที่ 36 ของไม คุรากิ ออกจำหน่ายวันที่ 25 พฤษภาคม พ.ศ. 2554 
โมว อิชิโดะ () เป็นซิงเกิลที่ 36 ของไม คุรากิ ออกจำหน่ายวันที่ 25 พฤษภาคม พ.ศ. 2554 มีการประกาศเมื่อวันที่ 6 เมษายนที่เว็บไซต์ของเธอ
"ยังไม่มีข้อมูลเพิ่มเติม"
CD
DVD
ดิ อัลติเมท วอร์ริเออร์
ดิ อัลติเมท วอร์ริเออร์ (The Ultimate Warrior) มีชื่อจริงว่า เจมส์ บิเรียน เฮลล์วิก (James Brian Hellwig) เกิดวันที่ 16 มิถุนายน ค.ศ. 1959 เป็นอดีตนักมวยปล้ำอาชีพชาวอเมริกันของสมาคมWWE
เขาเสียชีวิตด้วยโรคหัวใจล้มเหลว เมื่อวันที่ 8 เมษายน ค.ศ. 2014 โดยที่เขาได้เข้าสู่หอเกียรติยศดับเบิลยูดับเบิลยูอี เมื่อวันที่ 5 เมษายน อีกทั้งได้ปรากฏตัวในเรสเซิลเมเนีย ครั้งที่ 30 วันที่ 6 เมษายน และได้ปรากฏในรอว์ ในรอบ 18 ปีของเขา หนึ่งวันก่อนจะเสียชีวิตในวัย 54 ปี
ดิ อัลติเมท วอร์ริเออร์ คือขวัญใจเบอร์ต้นๆ ของแฟนมวยปล้ำทั่วโลกอย่างแน่นอน วอร์ริเออร์ มีเส้นทางสู่สังเวียนมวยปล้ำที่เหมือนกับ สติง คือเริ่มจากการเป็นนักเพาะกายมาก่อน เขาเริ่มยกเวทตั้งแต่อายุ 11 ขวบเลยทีเดียว จนกระทั่งถูกชักชวนเข้าวงการในปี 1985
เขาเปิดตัวครั้งแรกที่ WWE ปี 1987 ในฐานะนักรบหน้าเปื้อนสีผู้มีพลังงานมหาศาล เวลาผ่านไปเพียงไม่กี่เดือน เขาก็สามารถก้าวขึ้นมาเป็นหนึ่งในตัวท็อปของค่ายได้แล้ว โดยผู้ชมนี่มักจะกรี๊ดกันเกรียวกราวยามเมื่อได้เห็น วอร์ริเออร์ วิ่งออกมาจากอุโมงค์สู่เวทีด้วยความคึกคัก เข็มขัดเส้นแรกของเขาคือแชมป์อินเตอร์ฯ ที่ชิงได้จาก ฮ็องกี้ ท็องค์ แมน พร้อมเป็นการหยุดสถิติครองแชมป์ 15 เดือนของร่างทรงเอลวิสด้วย
หลังจากครองเข็มขัดเส้นนี้อยู่ 8 เดือน วอร์ริเออร์ ก็เสียแชมป์ให้ริก รูด แต่แล้วก็ชิงคืนจากรูดได้ในซัมเมอร์แสลม 1989 ทำให้เขาพุ่งต่อไปข้างหน้าเพื่อเปิดศึกระดับยักษ์กับ ฮัลค์ โฮแกน แชมป์โลกในตอนนั้น และแล้วสตาร์ที่ดังที่สุดสองคนของ WWE ก็ได้มาปล้ำกันในเรสเซิลเมเนีย ครั้งที่ 6 ในแมตช์ที่มีชื่อว่า The Ultimate Challenge คือเอาเข็มขัดแชมป์โลกของ โฮแกน กับแชมป์อินเตอร์ฯ ของ วอร์ริเออร์ มาเดิมพันกันเลย
ซึ่งก็เป็น วอร์ริเออร์ ที่ใส่ท่าไม้ตาย Ultimate Splash แล้วกด โฮแกน นับสาม ต่อหน้าแฟนๆ กว่า 67,000 ชีวิตในสกายโดม ที่เมืองโทรอนโต้ พร้อมทำสถิติเป็นนักมวยปล้ำคนแรก และคนเดียวที่ได้ครองแชมป์สองเส้นนี้ในเวลาพร้อมกัน ถือว่านี่คือความสำเร็จสูงสุดในอาชีพของเขาแล้ว แต่ไม่นานก็จำต้องสละแชมป์ไอซีไป เพราะตามกฏของ WWE ตอนนั้นไม่อนุญาตให้คนคนเดียวครองแชมป์สองตำแหน่งนี้ได้นั่นเอง
ทุกอย่างเหมือนจะสวยหรู แต่ วอร์ริเออร์ ดันไปมีปัญหาเบื้องหลังกับ วินซ์ แม็คแมน เมื่อเขาถูกตรวจพบว่าใช้สารกระตุ้นประเภทสเตียร์รอยด์ ทำให้โดนแบนทันทีในปี 1992 จากนั้น ดิ อัลติเมท วอร์ริเออร์ รีเทิร์นสู่ WWE อีกครั้งปี 1996 แล้วสักพักก็ทะเลาะกันอีก โดยคราวนี้ ป๋าวินซ์สั่งยกเลิกสัญญาเขาทันที หลังจากไม่ยอมโผล่หน้ามาปล้ำมันดื้อๆ หลายครั้ง โดยอ้างว่าต้องไปช่วยงานศพพ่อ แต่ภายหลัง วอร์ริเออร์ ก็เผยว่าจริงๆ แล้วเหตุผลที่ไม่ยอมปล้ำเป็นเพราะ WWE ไม่ยอมทำตามสัญญาที่ให้ไว้กับเขาเรื่องการแบ่งเปอร์เซ็นต์จากการขายสินค้าต่างหาก
วอร์ริเออร์ ย้ายไป WCW ในปี 1998 ถ้ายังจำกันได้คือจู่ๆ ไฟก็ดับ พร้อมมีควันปริศนาพวยพุ่งออกมามากมาย ดิ อัลติเมท ค่อยๆ เดินเปิดตัวออกมา อารมณ์เหมือนตอนที่ สติง มาเปิดตัวที่ WWE ครั้งแรกยังไงยังงั้น ก่อนไปขัดจังหวะโจทย์เก่า โฮแกน ซึ่งขณะนั้นเป็นผู้นำของกลุ่ม NWO ทำเอาลุงฮัลค์หน้าซีดไปเลย แต่โดยรวมถือว่าค่อนข้างล้มเหลว เพราะเขาได้ปล้ำแค่ไม่กี่นัด และในที่สุดก็รีไทร์
วอร์ริเออร์ จากโลกนี้ไปอย่างกระทันหันด้วยอาการหัวใจวายเฉียบพลันเมื่อวันที่ 8 เมษายน 2014 หนึ่งวันหลังจากที่เขาเพิ่งกลับมาปรากกตัวใน Raw เป็นครั้งแรกในรอบ 18 ปี หลังเพิ่งจะได้เข้าสู่เข้าหอเกียรติยศไปหมาดๆ เมื่อไม่กี่วันที่ผ่านมา และมาร่วมโชว์ตัวในเรสเซิลเมเนีย ครั้งที่ 30 เมื่อสองวันก่อนด้วย
ดัสตี โรดส์
วีร์กิล ไรลีย์ รันเนลส์ จูเนียร์ (Virgil Riley Runnels Jr.) (12 ตุลาคม ค.ศ. 1945 – 11 มิถุนายน ค.ศ. 2015) นักมวยปล้ำอาชีพและผู้ฝึกสอนชาวอเมริกันของWWEในนาม "ดิอเมริกันดรีม" ดัสตี โรดส์ ("The American Dream" Dusty Rhodes) เป็นพ่อของโกลดัสต์และโคดี โรดส์ และได้เข้าสู่หอเกียรติยศดับเบิลยูดับเบิลยูอี ประจำปี 2007 ปัจจุบันได้เสียชีวิตลงจากภาวะไตล้มเหลวด้วยวัย 69 ปี
สแกนดาร์ เคนส์
สแกนดาร์ เคนส์ () เกิดเมื่อวันที่ 5 กันยายน ค.ศ. 1991 หรือปี พ.ศ. 2534 เกิดที่กรุงลอนดอน ประเทศอังกฤษ สูง 173 เซนติเมตร เปิดตัวในโลกการแสดงครั้งแรกเมื่ออายุเก้าขวบใน “Macbeth” โปรดักชันของรอยัล เชคสเปียร์ คัมปะนี ที่แพร่ภาพทางโทรทัศน์ หลังจากนั้น เขาก็ได้รับบทเด็กเร่ร่อนสมัยวิคตอเรียนในด็อคคิวดรามาของโจนาธาน มี้ด เรื่อง “The Victorians” ที่เขาทำให้กับบีบีทู
ในปี 2001 สกันดาร์ได้รับบทเอ็นโซ เฟอร์รารี นักแข่งรถชื่อดังชาวอิตาเลียน สมัยเด็กในภาพยนตร์ชีวประวัติของดูมิลา โปรดักชันส์เรื่อง “Ferrari” ในปี 2004 ไม่นานก่อนหน้าที่การถ่ายทำเรื่องนี้จะเริ่มต้นขึ้นนี่เองที่สกันดาร์ได้รับบทเอ็ดมันด์ พีเวนซี่ในภาพยนตร์เรื่อง “อภินิหารตำนานแห่งนาร์เนีย”
จารึกสิงคโปร์
จารึกสิงคโปร์ เป็นชิ้นส่วนของศิลาจารึกที่พบในบริเวณปากแม่น้ำสิงคโปร์ ซึ่งเชื่อกันว่าจารึกดังกล่าวอาจจะทำขึ้นในช่วงศตวรรษที่ 13 หรืออาจจะเก่าแก่ถึงศตวรรษที่ 10 หรือ จารึกดังกล่าวยังไม่มีผู้ถอดความได้ นักวิชาการได้ตั้งข้อสังเกตว่าข้อความในจารึกดังกล่าวอาจจะเป็นภาษาชวาโบราณหรือภาษาสันสกฤต โดยผู้ที่ทำจารึกดังกล่าวขึ้นน่าจะเป็นชาวสุมาตรา
ปัจจุบันจารึกดังกล่าวได้จัดแสดงอยู่ในพิพิธภัณฑ์แห่งชาติสิงคโปร์ และถือว่าเป็นสมบัติประจำชาติของสิงคโปร์
อิมแพ็ค เรสต์ลิง โซน
ทีเอ็นเอ อิมแพ็ค! โซน () มีชื่อเล่นว่า Soundstage 21 เป็นสนามกีฬาในร่มของสมาคมมวยปล้ำ โทเทิล นอนสต็อป แอคชั่น เรสต์ลิง ความจุสูงสุด 1,350 ที่นั่ง ตั้งอยู่ใน ยูนิเวอร์แซล สตูดิโอส์ ที่ ออร์แลนโด รัฐฟลอริดา สหรัฐอเมริกา
จอร์เจียโดม
จอร์เจียโดม () เป็นสนามกีฬาในร่ม ความจุถึง เรสเซิลเมเนีย ครั้งที่ 27 71,617 ที่นั่ง Football 71,228 ที่นั่ง และ Basketball 26,000 ที่นั่ง ตามลำดับ นอกจากนี้ยังเคยมีการจัดการแข่งขัน โอลิมปิกฤดูร้อน 1996 มาแล้ว จอร์เจียโดม ตั้งอยู่ที่ แอตแลนตา รัฐจอร์เจีย สหรัฐอเมริกา
เบียร์ท่วมลอนดอน
เหตุการณ์เบียร์ท่วมลอนดอน เกิดขึ้นในวันที่ 17 ตุลาคม ค.ศ. 1814 ในเขตแพริชเซนต์ไจลส์ ในลอนดอน เมื่อถังบรรจุเบียร์ขนาดใหญ่กว่า 135,000 แกลลอน (610,000 ลิตร) ในโรงต้มเบียร์แห่งหนึ่ง ที่ถนนทอทเทนัมคอร์ท เกิดแตก ทำให้ถังอื่น ๆ รั่วตามเป็นปฏิกิริยาโดมิโนจนเบียร์ปริมาณกว่า 323,000 แกลลอน (1,470,000 ลิตร) ทะลักไปตามถนน คลื่นของเบียร์ที่ทะลักมานั้นทำลายบ้านไปสองหลังและทำให้กำแพงของผับทาวิสตอคอาร์มส์ถล่มลงมาทับลูกจ้างวัยรุ่นหนึ่งคน โรงต้มเบียร์นี้ตั้งอยู่ในย่านสลัมรุคเคอรี ซึ่งมีผู้เสียชีวิตเนื่องจากอาศัยในชั้นใต้ดิน มีผู้เสียชีวิตอย่างน้อย 6 คน
โรงต้มเบียร์แห่งนั้นถูกฟ้องร้องในเวลาต่อมา แต่ศาลได้พิพากษาว่าเป็นเหตุสุดวิสัยจึงไม่มีผู้ใดต้องรับผิดชอบ ด้านโรงต้มเบียร์เองก็ประสบปัญหาทางการเงินสืบเนื่องจากเหตุการณ์ดังกล่าว เพราะได้เสียยอดขายไปเป็นจำนวนมากจากการที่ได้เสียค่าธรรมเนียมของเบียร์ที่เก็บไว้ไปแล้ว แต่ก็ได้ขอเรียกค่าธรรมเนียมของเบียร์ที่เสียไปคืนมาจากรัฐสภาได้สำเร็จ ทำให้สามารถดำเนินธุรกิจต่อไปได้
โรงต้มเบียร์ที่เกิดเรื่องนี้ถูกรื้อถอนในปี ค.ศ. 1922 ปัจจุบันบางส่วนที่เคยเป็นโรงต้มเบียร์นั้นก็คือโรงละครโดมิเนียน
สกุลบาร์โบนีมัส
สกุลบาร์โบนีมัส () เป็นสกุลของปลาน้ำจืดในวงศ์ปลาตะเพียน (Cyprinidae) ใช้ชื่อสกุลว่า "Barbonymus" (/บาร์-โบ-นี-มัส/)
มีลักษณะสำคัญทางอนุกรมวิธานคือ มีครีบหลังที่มีก้านครีบเดี่ยวที่ขอบจักเป็นฟันเลื่อย ครีบท้องมีก้านครีบแขนง 8 ก้าน ปากล่างมีร่องระหว่างริมปากกับกระดูกขากรรไกร ฐานครีบก้นยาวประมาณร้อยละ 90 ของหัว จะงอยปากไม่มีตุ่มเม็ดสิว มีหนวด 2 คู่ โดยแบ่งเป็นริมฝีปากบน 1 คู่ และมุมปาก 1 คู่
ปลาที่อยู่ในสกุลนี้มีทั้งหมด 10 ชนิด เป็นปลาที่พบได้ในภูมิภาคเอเชียตะวันออกเฉียงใต้ทั้งหมด สกุลนี้ได้รับการตั้งชื่อในปี ค.ศ. 1999 โดยมอริส ก็อตลา ซึ่งเป็นนักมีนวิทยาชาวสวิสที่พำนักอยู่ที่ประเทศสิงคโปร์ โดยแยกออกมาจากสกุล "Barbodes"
โดยคำว่า "Barbonymus" มาจากคำว่า "Barbus" ซึ่งเป็นสกุลหนึ่งในวงศ์เดียวกัน ที่เคยรวมกันเป็นสกุลเดียวกันก่อนหน้านั้น และคำว่า ἀνώνυμος (anṓnumos) ในภาษากรีกโบราณ ที่แปลว่า "ที่ไม่ระบุชื่อ" เนื่องจากปลาสกุลนี้ก่อนหน้านี้ขาดชื่อทั่วไปที่เหมาะสม
ปัจจุบันจำแนกออกได้ทั้งหมด 10 ชนิด
ทางหลวงเอเชียสาย 2
ทางหลวงเอเชียสาย 2 (AH2) เป็นเครือข่ายทางหลวงสายเอเชีย ระยะทาง 8,230 ไมล์ (13,177 กม.) จากเดนพาซาร์, อินโดนีเซีย ถึง โคสราวี, อิหร่าน โดยช่วงที่ผ่านประเทศไทย เริ่มจากพรมแดนพม่าที่อำเภอแม่สาย จังหวัดเชียงราย ลงมาจนจรดชายแดนบ้านจังโหลน จังหวัดสงขลา เป็นระยะทาง 2,254 กิโลเมตร
เดนพาซาร์ — สุราบายา — สุราการ์ตา — เซมารัง — จิคัมเพค (— บันดุง) — จาการ์ตา (— เมรัค)
สิงคโปร์
Johor Bahru — เซไน อุทารา — เซรัมบัง — กัวลาลัมเปอร์ — บุทเทอร์วอร์ท — บูคิต คายู ฮิทัม
เริ่มจาก ทางหลวงแผ่นดินหมายเลข 4 (ถนนเพชรเกษม) บริเวณด่านศุลกากรสะเดา พรมแดนไทย-มาเลเซีย ในเขตอำเภอสะเดา จังหวัดสงขลา ผ่านอำเภอหาดใหญ่ ถึงจังหวัดพัทลุง ถึงบริเวณสี่แยกเอเซียพัทลุง อำเภอเมืองพัทลุง ไปตามทางหลวงแผ่นดินหมายเลข 41 ผ่านบางอำเภอในจังหวัดนครศรีธรรมราช สุราษฎร์ธานี ชุมพร ถึงสี่แยกปฐมพร ตรงไปตามทางหลวงแผ่นดินหมายเลข 4 (ถนนเพชรเกษม) อีกครั้ง ผ่านจังหวัดประจวบคีรีขันธ์ เพชรบุรี ราชบุรี นครปฐม ถึงทางแยกต่างระดับบางแค ในเขตบางแค กรุงเทพมหานคร
จากนั้นแยกซ้ายไปตามถนนกาญจนาภิเษก (ตะวันตก) ผ่านบางอำเภอในจังหวัดนนทบุรี ปทุมธานี ถึงทางแยกต่างระดับบางปะอิน อำเภอบางปะอิน จังหวัดพระนครศรีอยุธยา แยกซ้ายไปตามทางหลวงแผ่นดินหมายเลข 32 ผ่านจังหวัดพระนครศรีอยุธยา อ่างทอง สิงห์บุรี ชัยนาท บรรจบกับทางหลวงแผ่นดินหมายเลข 1 (ถนนพหลโยธิน) บริเวณอำเภอพยุหะคีรี จังหวัดนครสวรรค์ ผ่านจังหวัดนครสวรรค์ กำแพงเพชร ตาก ลำปาง พะเยา เชียงราย สิ้นสุดที่พรมแดนไทย-พม่าด้านอำเภอแม่สาย จังหวัดเชียงราย
ท่าขี้เหล็ก — เชียงตุง — Meiktila — มัณฑะเลย์ — ทามุ
โมเรฮ์ — อิมพัล — โคหิมะ(Kohima) — ติมาพูร์ — Nagaon — จอราบัต (— กูวาฮิติ) — ชิรอง — Dawki
ทามาบิล — ชิเรต — Katchpur — ธากา — Hatikamrul — บังลาบันดา
ชิริกูรี
คาการ์บิททา — พัตไรยา — นารายังกา — โคฮัลปู — มาฮาลี — บัมฮาเดฟ มันดี
บันบาซา — รัมปูร์ — นิวเดลี — อัตตารี — วากัทฮ์
วากัทฮ์ — ลาฮอร์ — มูตัน — รอฮ์ลี — เควตตาร์ — ทาฟทัน
สกุลลาเบโอ
สกุลลาเบโอ () เป็นสกุลของปลาน้ำจืดที่อยู่ในวงศ์ปลาตะเพียน (Cyprinidae) โดยมีลักษณะที่สำคัญคือ ลำตัวยาว แบนข้างมากในบางชนิด บางชนิดแบนข้างน้อย จะงอยปากยื่นยาว บางชนิดจะงอยปากทู่ บางชนิดจะงอยปากแหลม ส่วนใหญ่ปลายจะงอยปากจะปกคลุมด้วยรูเล็ก ๆ และตุ่มเม็ดสิวเล็ก ๆ ใต้จะงอยปากมีติ่งเนื้อยื่นออกมาทั้งสองข้างอยู่หเนือขากรรไกรบน ริมฝีปากบนและล่างหนา หนวดที่ปลายจะงอยปากมักยาวกว่าหนวดที่มุมปากบน แต่ไม่ยาวมากนัก ความยาวของหนวดเมื่อเทียบกับเส้นผ่าศูนย์กลางตาแล้วมีขนาดใกล้เคียงกัน ครีบท้องยาวกว่าส่วนหัว ก้านครีบเดี่ยวของครีบหลังมีขอบเรียบและไม่เป็นหนามแข็ง ครีบหลังมีก้านครีบแขนง 10-12 ก้าน
มีขนาดแตกต่างกันออกไป ตั้งแต่มีขนาดไม่ถึงหนึ่งฟุตจนถึงเกือบ ๆ หนึ่งเมตร มักหากินโดยแทะเล็มตะไคร่น้ำ, สาหร่าย หรืออินทรียสารต่าง ๆ บริเวณโขดหินหรือใต้ท้องน้ำ พบทั้งทวีปเอเชียและทวีปแอฟริกา พบแล้วมากกว่า 100 ชนิด นิยมเลี้ยงเป็นปลาสวยงามและรับประทานเป็นปลาเศรษฐกิจ
โดยที่ปลาสกุลนี้มีความใกล้เคียงกับสกุล "Epalzeorhynchos" มาก โดยที่หลายชนิด เช่น "L. chrysophekadion" ก็ใช้ชื่อสกุล "Epalzeorhynchos" เป็นชื่อพ้องด้วย
ปลาเลียหิน
ปลาเลียหิน () คือชื่อสามัญเรียกโดยรวมของปลาน้ำจืดขนาดเล็กสกุลหนึ่ง มีชื่อสกุลว่า "Garra" (/การ์-รา/)
เป็นปลาน้ำจืดขนาดเล็กในวงศ์ปลาตะเพียน (Cyprinidae) และอยู่ในวงศ์ย่อย Labeoninae เป็นปลาที่มีขนาดเล็ก ลำตัวยาว หลังโค้งเล็กน้อย สันท้องแบนราบ จะงอยปากยาว ปลายทู่ และมีตุ่มเหมือนเม็ดสิวเป็นจำนวนมาก โดยเฉพาะตัวผู้ริมฝีปากหนาและมีตุ่มเม็ดสิวที่อ่อนนุ่มอยู่เป็นจำนวนมาก ไม่มีร่องระหว่างริมฝีปากกับกระดูกขากรรไกร ริมฝีปากล่างแผ่ออกกว้างเป็นแผ่น ขอบหน้าเรียบ ใช้ในการยึดเกาะกับของแข็ง มีหนวด 1-2 คู่ ครีบอกและครีบครีบท้องอยู่ในแนวระดับสันท้อง ครีบหลังมีก้านครีบแขนง 8 ก้าน และก้านครีบเดี่ยวไม่แข็ง ครีบก้นสั้นมีก้านครีบแขนง 5 ก้าน เส้นข้างลำตัวตรง
มีพฤติกรรมมักอาศัยอยู่เป็นฝูง ในแหล่งน้ำไหลเชี่ยวบริเวณน้ำตกหรือลำธารในป่า เพื่อดูดกินตะไคร่น้ำหรือสาหร่ายหรืออินทรีย์วัตถุต่าง ๆ เป็นอาหาร
พบกระจายอยู่ทั่วไปในทวีปเอเชีย พบมากกว่า 90 ชนิด สำหรับในประเทศไทยพบด้วยหลายชนิด เช่น "G. fuliginosa", "G. notata", "G. cambodgiensis", "G. fasciacauda" เป็นต้น
นิยมเลี้ยงกันเป็นปลาสวยงาม เพื่อให้ดูดกินเศษอาหารที่ปลาใหญ่กินเหลือและทำความสะอาดตู้เลี้ยง นอกจากนี้แล้วในปัจจุบัน ปลาเลียหินยังนิยมใช้ในธุรกิจสปา แบบที่เรียกว่า "ฟิชสปา" โดยให้ผู้ใช้บริการแช่เท้าและขาลงในอ่างน้ำ และให้ปลาเลียหินมาดูดกินผิวหนังชั้นผิวกำพร้าเพื่อกำจัดเซลล์ผิวที่ตายแล้ว เพื่อเป็นการสร้างเซลล์ผิวใหม่อีกด้วย โดยในน้ำลายของปลาเลียหินจะมีเอนไซม์ชนิดหนึ่งที่กระตุ้นในการสร้างเซลล์ผิวใหม่ซึ่งปลาเลียหินที่นิยมใช้กันคือ ชนิด "G. rufa" และ "G." sp. ซึ่งพบในประเทศตุรกี
ปลาเลียหินยังมีชื่อเรียกอื่น ๆ ในภาษาไทย อีก เช่น "ปลามูด" หรือ"ปลาอีดูด" หรือ "ปลามัน"
มากกว่า 90 ชนิด และพบชนิดใหม่ ๆ ทุกปี ราวปีละ 1-2 ชนิด
ปลานวลจันทร์น้ำจืด (สกุล)
ปลานวลจันทร์น้ำจืด เป็นสกุลของปลาน้ำจืดในวงศ์ปลาตะเพียน (Cyprinidae) ใช้ชื่อสกุลว่า "Cirrhinus" ทั้งหมด 11 ชนิด
มีลักษณะสำคัญคือ มีปากเล็ก บางชนิดไม่มีริมฝีปากล่าง บางชนิดทีริมฝีปากบางมาก มีฟันที่ลำคอ 3 แถว มีหนวด 2 คู่ หนวดที่ริมฝีปากบนยาวกว่าหนวดที่มุมปากบน ความยาวของหนวดแตกต่างกันแต่ละชนิด จุดเริ่มต้นของครีบหลังอยู่หน้าจุดเริ่มต้นของครีบท้อง มีก้านครีบแขนง 10–13 ก้าน ก้านครีบเดี่ยวมีขอบเรียบ และไม่เป็นหนามแข็ง ครีบก้นมีก้านครีบแขนง 5 ก้าน
ปลาในสกุลนี้เป็นปลาที่นิยมบริโภคกันเป็นปลาเศรษฐกิจ พบกระจายพันธุ์ในทวีปเอเชีย ตั้งแต่ตอนใต้ของจีน, เกาะไต้หวัน, อนุทวีปอินเดีย และภูมิภาคอินโดจีน
สำหรับในประเทศไทยมักเรียกปลาในสกุลนี้รวม ๆ กันว่า "ปลานวลจันทร์", "ปลาพอน" หรือ "ปลาพรวน" ในภาษาเขมร หรือ "ปลาสร้อย" เป็นต้น
ปลาโรซี่บาร์บ
ปลาโรซี่บาร์บ (; ) ปลาน้ำจืดชนิดหนึ่ง มีถิ่นกำเนิดในภูมิภาคเอเชียใต้
มีลำตัวเพรียวยาวและแบนข้าง พื้นลำตัวมีสีแดงอมส้ม แผ่นหลังสีเขียวมะกอก เกล็ดมีขนาดเล็กเป็นมันแวววาวระยิบระยับ ลำตัวบริเวณใกล้โคนหางมีจุดสีดำอยู่ ข้างละ 1 จุด เพศผู้จะมีสีแดงเข้มและหางยื่นยาวกว่าเพศเมีย
จัดเป็นปลาขนาดเล็ก ขนาดเมื่อโตเต็มที่ประมาณ 14 เซนติเมตร แต่ขนาดโดยเฉลี่ยประมาณ 3-4 เซนติเมตร นิยมอยู่รวมกันเป็นฝูง กระจายพันธุ์ในประเทศอินเดีย บริเวณรัฐอัสสัมและรัฐเบงกอล
นิยมเลี้ยงเป็นปลาสวยงาม เช่นเดียวกับปลาในวงศ์นี้ชนิดอื่น ๆ เช่น ปลาเสือสุมาตรา ("Puntigrus tetrazona"), ปลาเสือข้างลาย ("P. partipentazona") เป็นต้น สามารถเพาะขยายพันธุ์ได้ในตู้เลี้ยงเช่นเดียวกับปลาวงศ์เดียวกันชนิดอื่น ๆ โดยปลาจะมีพฤติกรรมผสมพันธุ์เป็นหมู่ ไข่จะฟักเป็นตัวในเวลาประมาณ 24 ชั่วโมง โดยจะวางไข่ติดกับพืชไม้น้ำหรือสาหร่าย ซึ่งปัจจุบันได้มีการเพาะขยายพันธุ์จนมีสีสันสวยงามกว่าปลาที่พบในธรรมชาติ และมีครีบต่าง ๆ ที่ยาวกว่าเพื่อเพิ่มความสวยงามอีกด้วย
เมดิสันสแควร์การ์เดน
เมดิสันสแควร์การ์เดน () เป็นสนามกีฬาในร่มเอนกประสงค์ ความจุประมาณ 10,000 - 30,000 คน ตั้งอยู่บนถนนสายหลักเลขที่ 7 และ 8 ตั้งแต่ถนนสาย 31 ถึง 33, เกาะแมนฮัตตัน นครนิวยอร์ก รัฐนิวยอร์ก สหรัฐอเมริกา เปิดทำการเมื่อ 11 กุมภาพันธ์ ค.ศ. 1968
เขตมิสซังนครราชสีมา
เขตมิสซังนครราชสีมา หรือสังฆมณฑลนครราชสีมา เป็นมุขมณฑลโรมันคาทอลิกในประเทศไทย มีอาณาเขตครอบคลุมพื้นที่ 3 จังหวัดในภาคตะวันออกเฉียงเหนือ ได้แก่ จังหวัดนครราชสีมา จังหวัดชัยภูมิ และจังหวัดบุรีรัมย์
สำนักมิสซังคาทอลิกนครราชสีมา ตั้งอยู่ที่ 387 สุรนารี ตำบลในเมือง อำเภอเมือง จังหวัดนครราชสีมา 30000 มุขนายกมิสซังองค์ปัจจุบันคือ มุขนายกยอแซฟ ชูศักดิ์ สิริสุทธิ์
สถิติมิสซังโรมันคาทอลิกนครราชสีมา มีดังนี้
ดับเบิลยูดับเบิลยูอีครุยเซอร์เวทแชมเปียนชิป
ดับเบิลยูดับเบิลยูอีครูเซอร์เวทแชมเปียนชิป (WWE Cruiserweight Championship) เป็นตำแหน่งแชมป์ของสมาคมมวยปล้ำอเมริกา ดับเบิลยูดับเบิลยูอี (WWE) ในค่ายรอว์ ก่อตั้งขึ้นเมื่อวันที่ 14 กันยายน ค.ศ. 2016 เป็นรางวัลสำหรับการสถาปนาผู้ชนะ Cruiserweight Classic ผู้ที่จะเข้าร่วมประกวดในรุ่นครูเซอร์เวท WWE โดยนักมวยปล้ำจะต้องมีน้ำหนักไม่เกิน
As of 30, 2022.
ซันไลฟ์สเตเดียม
ซันไลฟ์สเตเดียม () เป็นสนามกีฬาเป็นสนามฟุตบอลอเมริกันในไมอามีการ์เดน, ฟลอริดาในชานเมืองของไมอามี่ เปิดทำการตั้งแต่วันที่ 16 สิงหาคม ค.ศ. 1987 เป็นสนามกีฬาหลักของทีมไมอามี่ดอลฟินส์ซึ่งเป็นทีมอเมริกันฟุตบอลของเอ็นเอฟแอล และทีมฟุตบอลเฮอร์ริเคน ของมหาวิทยาลัยไมอามี่ นอกจากนี้ยังเป็นเจ้าภาพในการจัดงานออเรนจ์โบวล์ ซึ่งมีวิทยาลัยฟุตบอลประจำปีของโบวล์เกม และยังเคยเป็นสนามกีฬาหลักของทีมเบสบอลฟลอริดามาร์ลินส์ ในช่วงปี ค.ศ. 1993-ค.ศ. 2011 ชื่อเดิมของสมามแห่งนี้มีชื่อว่า โจร็อบบีสเตเดียม หรือที่รู้จักกันดีในชื่อ โปรเพลเยอร์พาร์ก, โปรเพลเยอร์สเตเดียม, ดอลฟินสเตเดียม, ดอลฟินส์สเตเดียม และ แลนด์ชาร์กสเตเดียม
ตั้งแต่มีการก่อสร้างของสนามแห่งนี้แล้ว สนามแห่งนี้ได้เป็นเจ้าภาพในการจัดงานซูเปอร์โบวล์ ถึง 5 ครั้ง (XXIII, XXIX, XXXIII, XLI และ XLIV) ต่อมาด้วยเวิลด์ซีรีส์ ได้จัดถึง 2 ครั้ง (1997 และ 2003) และต่อมาด้วยบีซีเอส เนชั่นแนลแชมเปี้ยนชิพเกมส์ ได้จัดถึง 2 ครั้ง (2001, 2005, 2009, 2013) สนามกีฬาแห่งนี้ได้ทำหน้าที่เป็นเจ้าภาพในการจัดสำหรับรอบที่ 2 ของ2009 เวิลด์เบสบอลคลาสสิก และเป็นเจ้าภาพในการจัด 2010 โปรโบวล์ นอกจากนี้ยังใช้สนามในการจัดศึกเรสเซิลเมเนีย ครั้งที่ 28 ซึ่งเป็นรายการเพย์-เพอร์-วิวของดับเบิลยูดับเบิลยูอี
ในวันที่ 18 มกราคม ค.ศ. 2010 ทีมไมอามี่ดอลฟินส์ ได้เซ็นสัญญากับซันไลฟ์ไฟแนนเชียล เป็นเวลา 5 ปี และได้เปลี่ยนชื่อสนามจากดอลฟินสเตเดียม มาเป็น ซันไลฟ์สเตเดียม เขาได้จัดการเป็นมูลค่า 7,500,000 ดอลลาร์สหรัฐ ต่อ 5 ปี (จำนวนทั้งหมด 37,500,000 ดอลลาร์สหรัฐ)
พระราชสุเมธาจารย์ (โรเบิร์ต สุเมโธ)
พระราชสุเมธาจารย์ หรือ พระอาจารย์สุเมโธ (นามเดิม: โรเบิร์ต แจ็คแมน, เกิด 27 กรกฎาคม พ.ศ. 2477 ที่ซีแอตเติล สหรัฐอเมริกา) เป็นพระเถระในสายพระป่าในประเทศไทย ศิษย์ชาวตะวันตกองค์แรกของพระโพธิญาณเถร (ชา สุภทฺโท) เคยดำรงตำแหน่งเจ้าอาวาสวัดอมราวดี ซึ่งตั้งอยู่ทางเหนือของกรุงลอนดอน สหราชอาณาจักร นับตั้งแต่ พ.ศ. 2527 ตราบจนเกษียณตนเองจากตำแหน่งเมื่อ พ.ศ. 2553 และเป็นผู้นำองค์สำคัญในการเผยแพร่คำสอนเรื่องอริยสัจ 4 ในพระพุทธศาสนามาสู่สังคมชาวตะวันตก
พระราชสุเมธาจารย์เป็นชาวอเมริกัน เกิดที่เมืองซีแอตเติล รัฐวอชิงตัน สหรัฐอเมริกา ใน ปี ค.ศ. 1934 (พ.ศ. 2477) ท่านออกจากประเทศสหรัฐอเมริกาในปี ค.ศ. 1964 (พ.ศ. 2507) เพื่อมาบวชเป็นพระภิกษุที่จังหวัดหนองคาย ภาคตะวันออกเฉียงเหนือของประเทศไทย หลังจากนั้นไม่นานท่านก็มีโอกาสไปอยู่กับพระโพธิญาณเถร (หลวงพ่อชา สุภัทโท) พระอาจารย์ผู้มีชื่อเสียงในการสอนกรรมฐาน ณ วัดหนองป่าพง จังหวัดอุบลราชธานี ระเบียบการปฏิบัติธรรมของหลวงพ่อชาในวัดหนองป่าพงนี้เป็นที่รู้กันว่าเข้มงวดและเคร่งครัด โดยเน้นที่ความเรียบง่ายและเคร่งครัดต่อพระธรรมวินัย พระอาจารย์สุเมโธได้ฝึกปฏิบัติตามแนวของหลวงพ่อชาเป็นเวลาถึง 10 ปี จึงได้รับเชิญจากมูลนิธิสงฆ์แห่งประเทศอังกฤษ (The English Sangha Trust) ให้เดินทางไปอยู่ที่ลอนดอน ร่วมกับคณะศิษย์ของหลวงพ่อชา อีก 3 รูป
มูลนิธิสงฆ์แห่งประเทศอังกฤษมีจุดมุ่งหมายจะเสริมสร้างสภาพแวดล้อมที่เหมาะสมแก่การฝึกพระภิกษุในประเทศตะวันตก โดยมีสำนักสงฆ์บ้านแฮมสเตด (The Hampstead Buddhist Vihara) ณ เมืองลอนดอนเป็นจุดเริ่มต้น สำนักสงฆ์แห่งนี้มีความเหมาะสมพอสมควร แต่คณะสงฆ์ก็เห็นข้อดีของการมีสิ่งแวดล้อมที่สงบกว่า เช่น บรรยากาศในชนบท จึงพยายามตั้งวัดป่าขึ้นในประเทศอังกฤษ และสร้างเสร็จในปี ค.ศ. 1979 (พ.ศ. 2522) โดยดัดแปลงบ้านที่ทรุดโทรมหลังหนึ่งในเวสต์ซัสเซกซ์ (West Sussex) ในเวลาต่อมาสถานที่นี้จึงเป็นที่รู้จักกันในนามว่า Chithurst Buddhist Monastery หรือวัดป่าจิตตวิเวก (Cittaviveka) นั่นเอง
เมื่อมีวัดที่เหมาะสมขึ้นแล้ว คณะสงฆ์จึงเริ่มเติบโต มีจำนวนพระภิกษุเพิ่มขึ้นเรื่อย ๆ รวมทั้งเริ่มมีการฝึกสีลธรา (Siladhara) มีทั้งผู้ที่ต้องการจะมาฝึกมาปฏิบัติในวัด และผู้ที่ต้องการจะถวายปัจจัยสนับสนุนวัด ซึ่งมีจำนวนเพิ่มมากขึ้น เป็นเหตุให้ต้องก่อตั้งวัดสาขาเพิ่มอีกหลายแห่ง ทั้งในอังกฤษ และประเทศอื่น ๆ ขณะเดียวกันก็มีการจัดตั้งศูนย์กลางการสอน ปฏิบัติธรรมขนาดใหญ่ขึ้น ณ วัดอมราวดี (Amaravati Buddhist Monastery) ในปี ค.ศ. 1884 (พ.ศ. 2527) วัดแห่งนี้ต่อมาเป็นสถานที่ที่พระอาจารย์สุเมโธพำนักอยู่เป็นส่วนใหญ่
ปลาตะเพียนจุด
ปลาตะเพียนจุด (; ) เป็นปลาน้ำจืดชนิดหนึ่ง อยู่ในวงศ์ปลาตะเพียน (Cyprinidae)
มีรูปร่าง คือ ลำตัวแบนข้าง สันหลังโค้งเล็กน้อย หัวมีขนาดปานกลาง ปากแคบ มีหนวดยาว 2 คู่ โดยอยู่ที่จะงอยปาก 1 คู่ มุมปาก 1 คู่ ลำตัวมีสีเงินแวววาว มีจุดสีดำเป็นทรงกลมที่ครีบหลังและคอดหางแห่งละ 1 จุด
เป็นปลาที่มีขนาดโตเต็มที่ประมาณ 20 เซนติเมตร พบทั่วไปได้ที่ภูมิภาคเอเชียอาคเนย์ตั้งแต่ พม่า, ไทย, มาเลเซีย ไปจนถึงอินโดนีเซีย
สำหรับในประเทศไทยสามารถพบได้ง่ายบริเวณแหล่งน้ำที่เป็นลำธารหรือน้ำตกในป่าดิบ เช่น จังหวัดเชียงใหม่, นครศรีธรรมราช, จันทบุรี, ตราด, ชุมพร, เกาะช้าง และเกาะสมุย เป็นต้น
มีพฤติกรรมชอบอยู่รวมกันเป็นฝูง หากินตะไคร่น้ำและอินทรียสารตามโขดหินและพื้นน้ำ รวมทั้งแมลงน้ำขนาดเล็ก นิยมเลี้ยงเป็นปลาสวยงาม มีชื่ออยู่ในบัญชีแดงของสหภาพเพื่อการอนุรักษ์ธรรมชาติ (IUCN Red List) เป็นสิ่งมีชีวิตที่มีความเสี่ยงต่ำต่อการสูญพันธุ์ หรือ LC
สกุลรัสบอร่า
สกุลรัสบอร่า เป็นสกุลของปลาน้ำจืดขนาดเล็ก ในวงศ์ปลาตะเพียน (Cyprinidae) ซึ่งตั้งชื่อโดย ปีเตอร์ บลีกเกอร์ ในปี ค.ศ. 1859 ใช้ชื่อสกุลว่า "Rasbora" (/รัส-บอ-รา/)
มีลักษณะโดยรวม คือ ครีบหลังมีก้านครีบเดี่ยว 1 ก้าน และก้านครีบแขนง 7 ก้าน ครีบก้นมีก้านครีบแขนง 5 ก้าน ปากแคบ มีปุ่มในปากล่าง ไม่มีหนวด และจุดเริ่มต้นของครีบหลังอยู่กึ่งกลางลำตัว
มีการกระจายพันธุ์อยู่ทั่วไปในแหล่งน้ำของทวีปแอฟริกา, ทวีปเอเชีย พบตั้งแต่เอเชียใต้, เอเชียตะวันออกเฉียงใต้ ไปจนถึงเอเชียตะวันออก
มีสมาชิกในสกุลนี้จำนวนมาก โดยในประเทศไทยจะเรียกปลาในสกุลนี้รวม ๆ กันว่า "ปลาซิว" มีอยู่หลายชนิด สำหรับในประเทศไทย ปลาที่ได้ชื่อว่าปลาซิว คือ ปลาที่อยู่ในสกุลนี้มากที่สุด มีความสำคัญต่อมนุษย์ในแง่ของการใช้บริโภคกันในท้องถิ่นและการเลี้ยงเป็นปลาตู้สวยงาม โดยอาจเรียกทับศัพท์ตามชื่อวิทยาศาสตร์ไปว่า รัสบอร่า โดยรวบรวมปลาได้จากการจับทีละมาก ๆ จากธรรมชาติและเพาะขยายพันธุ์ได้เองในที่เลี้ยง อีกทั้งยังถือเป็นห่วงโซ่อาหารเบื้องต้นตามธรรมชาติอีกด้วย เนื่องจากปลาในสกุลนี้มีขนาดเล็กและกินพืชเป็นอาหาร จึงมักตกเป็นอาหารของปลาและสัตว์น้ำขนาดใหญ่กว่าเสมอ
แต่ในปัจจุบัน ได้มีการแบ่งแยกเป็นสกุลใหม่ ได้แก่ "Kottelatia" 1 ชนิด, "Boraras" 5 ชนิด, "Breviora" 2 ชนิด, "Microrasbora" 7 ชนิด และ "Trigonostigma" 4 ชนิด
ประมาณ 86 ชนิด
มิตซูโอะ ชิบาฮาชิ
มิตซูโอะ ชิบาฮาชิ (; "มิตสึโอะ ชิบาฮาชิ") หรือ อดีตพระอาจารย์มิตซูโอะ คเวสโก เป็นอดีตพระภิกษุชาวญี่ปุ่น บวชในพระพุทธศาสนานิกายเถรวาท คณะมหานิกาย ท่านเป็นศิษย์รุ่นแรกของพระโพธิญาณเถร (ชา สุภทฺโท)
มิตซูโอะ ชิบาฮาชิ เป็นชาวจังหวัดอิวาเตะ ประเทศญี่ปุ่น เกิดเมื่อวันที่ 28 พฤษภาคม พ.ศ. 2494 สำเร็จการศึกษาในระดับไฮสคูล (เทียบเท่าระดับ ปวช. หรือ มศ.5 ตามระบบการศึกษาไทย) สาขาเคมี ณ เมืองโมริโอกะ จังหวัดอิวาเตะ เมื่อสำเร็จการศึกษาแล้วจึงทำงานจนสามารถเก็บเงินได้จำนวนหนึ่ง และออกเดินทางไปยังที่ต่าง ๆ ทั่วโลกเพื่อแสวงหาความหมายของชีวิตตั้งแต่ พ.ศ. 2514
พระอาจารย์มิตซูโอะ ได้เดินทางมาสู่ประเทศไทย หลังจากได้เดินทางแสวงหาธรรมะที่แท้จริงมาแล้วจากหลายประเทศทั่วโลกทั้งอินเดีย, เนปาล, อิหร่าน, ยุโรป แล้วเปลี่ยนความตั้งใจที่เดิมจะไปยังแอฟริกา ไปเป็นที่อินเดียอีกครั้งในปี พ.ศ. 2517 แต่ได้เปลี่ยนใจเมื่อระลึกได้ถึงพุทธคยา เห็นพระพุทธรูปที่ประดิษฐานอยู่ก็ระลึกถึงคำสอนของพระพุทธเจ้าและประจักษ์ต่อใจตนเองว่า แท้จริงแล้วความสุขที่แท้จริงอยู่ที่จิตใจภายในตนเอง จึงหยุดการแสวงหาจากภายนอก มาสู่การแสวงหาจากภายใน
ในชั้นแรกท่านไปฝึกโยคะอยู่ที่สำนักโยคีแห่งหนึ่งในประเทศอินเดีย และเกิดความพอใจที่จะเป็นโยคีอยู่ที่อินเดียตลอดชีวิต แต่ต่อมาเกิดปัญหาว่าวีซ่าของท่านหมดอายุ ท่านจึงเดินทางมาประเทศไทยอีกครั้งเพราะมีผู้แนะนำให้ท่านไปศึกษาพุทธศาสนาที่ประเทศไทย เมื่อมาถึงเมืองไทยแล้วท่านจึงได้บรรพชาเป็นสามเณรอยู่ ณ วัดเบญจมบพิตรดุสิตวนาราม กรุงเทพฯ หลังจากนั้นเมื่อท่านบรรพชาได้ 3 เดือน ท่านได้แสวงหาสถานที่ปฏิบัติธรรม มีผู้แนะนำท่านให้ไปกราบหลวงพ่อชา สุภทฺโท ที่จังหวัดอุบลราชธานี ซึ่งท่านก็ได้เป็นลูกศิษย์ของหลวงพ่อตั้งแต่บัดนั้น และได้รับการอุปสมบทเป็นพระภิกษุเมื่อวันที่ 14 มิถุนายน พ.ศ. 2518 ได้รับฉายา "คเวสโก" หมายถึง "ผู้แสวงหาซึ่งฝั่ง"
พระอาจารย์มิตซูโอะเป็นผู้บุกเบิกวัดป่าสุนันทวนาราม อำเภอไทรโยค จังหวัดกาญจนบุรี ซึ่งเป็นวัดป่านานาชาติ และเคยดำรงสถานะเป็นเจ้าอาวาส ซึ่งนับเป็นสาขาที่ 117 ของวัดหนองป่าพง จังหวัดอุบลราชธานี นอกจากนี้แล้วในปี พ.ศ. 2533 ยังเป็นผู้ริเริมมูลนิธิมายา โคตมี ที่ให้การช่วยเหลือด้านการให้ทุนการศึกษาแก่เด็ก ๆ ที่ขาดโอกาส ที่จังหวัดอุบลราชธานี ซึ่งเป็นจังหวัดที่ตั้งของวัดหนองป่าพง ที่ท่านได้อุปสมบทมาก่อน
ในวันที่ 10 มิถุนายน พ.ศ. 2556 พระอาจารย์มิตซูโอะ คเวสโกได้ปรากฏเป็นข่าวว่าได้ลาสิกขาแล้วอย่างกะทันหัน โดยที่ลูกศิษย์และผู้ที่นับถือหลายคนไม่ทราบมาก่อน ขณะที่ผู้ใกล้ชิดได้ยืนยันว่า พระอาจารย์มิตซูโอะ คเวสโกได้ลาสิกขาจริง และเดินทางกลับไปประเทศญี่ปุ่นแล้ว โดยเป็นเพราะต้องการไปรักษาสุขภาพ เช่น โรคเบาหวาน ซึ่งเป็นโรคประจำตัว และต้องการกลับไปช่วยเหลือผู้คนในประเทศญี่ปุ่น
ต่อมาหลังจากนี้ไม่นาน ได้มีการเผยแพร่ภาพทางโซเชียลเน็ตเวิร์กว่า อดีตพระอาจารย์มิตซูโอะ คเวสโก ได้ถ่ายรูปร่วมกันหลายรูปกับผู้หญิงคนหนึ่ง ชื่อ นางสุทธิรัตน์ มุตตามระ อายุ 52 ปี เป็นนักธุรกิจหญิง ด้านความงาม ที่อ้างว่าเป็นคู่รัก และทั้งคู่ก็ได้จดทะเบียนสมรสกันแล้วที่จังหวัดอิวาเตะ ประเทศญี่ปุ่นเมื่อวันศุกร์ที่ 28 มิถุนายน พ.ศ. 2556 ซึ่งอดีตพระอาจารย์มิตซูโอะก็ได้เปิดเผยว่า ที่ลาสิกขาไปเพราะต้องการมีครอบครัว
ปลาซิวหางกรรไกร
ปลาซิวหางกรรไกร หรือ ปลาซิวหางดอก () เป็นปลาซิวชนิดหนึ่ง ในสกุล "Rasbora"
มีรูปร่างเรียวยาว แบนข้าง ท่อนหางยาว ส่วนหลังโค้ง หัวโต นัยน์ตาโต ท้องใหญ่ ครีบใหญ่ เกล็ดตามลำตัวมีสีขาวเงินปนน้ำตาล หลังมีสีน้ำตาลปนดำ มีแถบสีดำตามลำตัว มีลายดำบนแฉกของครีบหาง หางแฉกเว้าคล้ายกรรไกรอันเป็นที่มาของชื่อ
จัดเป็นปลาที่มีขนาดใหญ่ชนิดหนึ่งในสกุลนี้ เนื่องจากสามารถโตเต็มที่ได้ 15 เซนติเมตร มีพฤติกรรมอาศัยอยู่รวมกันเป็นฝูงใหญ่ กินพืชน้ำและแพลงก์ตอนสัตว์น้ำเป็นอาหาร รวมถึงแมลงขนาดเล็กด้วย ในประเทศไทยพบได้ที่ แม่น้ำเจ้าพระยา, แม่น้ำโขง และภาคใต้ ในต่างประเทศพบได้เรื่อยไปจนถึงคาบสมุทรมลายู, เกาะบอร์เนียว และเกาะสุมาตรา
เป็นปลาที่สามารถพบได้ทั่วไปในธรรมชาติ นิยมนำมาบริโภคกันในท้องถิ่นที่อาศัย และนิยมเลี้ยงเป็นปลาสวยงาม โดยเฉพาะการเลี้ยงในตู้ไม้น้ำ
ปัจจุบัน สามารถเพาะขยายพันธุ์ได้แล้วในที่เลี้ยง โดยการคัดเลือกพ่อแม่ปลาที่สมบูรณ์ จากนั้นจึงฉีดฮอร์โมนกระตุ้นให้แก่ปลาตัวผู้ และปล่อยทั้งคู่ผสมพันธุ์และวางไข่กันในตู้เลี้ยงหรือบ่อเพาะ
มาสค์ไรเดอร์ X มาสค์ไรเดอร์ โอส &amp; ดับเบิ้ล FEAT.สคัล MOVIE ไทเซน CORE
มาสค์ไรเดอร์ X มาสค์ไรเดอร์ โอซ์ & ดับเบิ้ล FEAT.สคัล MOVIE ไทเซน CORE () เป็นภาพยนตร์ซีรีส์มาสค์ไรเดอร์ผลิตโดยโตเอะ คัมปะนี และ อิชิโนะโมะริ โปรดักชั่นส์ โดยได้นำซีรีส์ มาสค์ไรเดอร์ดับเบิ้ลและมาสค์ไรเดอร์โอซ์มาทำเป็นภาพยนตร์ เริ่มออกฉายในประเทศญี่ปุ่นเมื่อวันที่ 18 ธันวาคม ค.ศ. 2010
ซาราบะ มาสค์ไรเดอร์เดนโอ ไฟนอล เค้าท์ดาวน์
ซาราบะ คาเมนไรเดอร์เดนโอ ไฟนอล เค้าท์ดาวน์ (ญี่ปุ่น: 劇場版 さらば仮面ライダー電王 ファイナル・カウントダウン Gekijōban Saraba Kamen Raidā Den'ō Fainaru Kauntodaun?, Farewell, Masked Rider Den-O The Movie: Final Countdown) เป็นภาพยบนตร์จากซีรีส์มาสค์ไรเดอร์เดนโอเรื่องที่ 3 และเป็นเรื่องสุดท้ายที่ซาโต ทาเครุผู้ที่รับบทโนางามิ เรียวทาโร่มารับบทซีรีส์นี้ ออกฉายทางโรงภาพยนตร์ในปะรเทศญี่ปุ่นเมื่อวันที่ 4 ตุลาคม ค.ศ. 2008
ปลาซิวหางแดง
ปลาซิวหางแดง หรือ ปลาซิวแถบดำ หรือ ปลาซิวบอระเพ็ด () ปลาน้ำจืดจำพวกปลาซิวชนิดหนึ่ง มีชื่อวิทยาศาสตร์ว่า "Rasbora borapetensis" อยู่ในวงศ์ปลาตะเพียน (Cyprinidae)
มีลักษณะเส้นข้างลำตัวไม่สมบูรณ์ ลำตัวแบนข้าง นัยน์ตาค่อนข้างโต ครีบหางแยกเป็นแฉก มีแถบสีดำพาดตามความยาวลำตัวจากหัวจนถึงโคนหาง และมีลายสีเขียวปนสีทองพาดตามแนวแถบสีดำ ครีบหางมีสีแดงสด
มีขนาดความเต็มที่ประมาณ 5 เซนติเมตร มีพฤติกรรมอยู่รวมกันเป็นฝูงขนาดใหญ่ พบครั้งแรกที่บึงบอระเพ็ด ในปี ค.ศ. 1934 จึงได้มีการตั้งชื่อสายพันธุ์ตามสถานที่พบ ซึ่งนอกจากจะพบที่บึงบอระเพ็ดแล้ว ยังพบได้ที่หนองหาน จังหวัดสกลนคร, แม่น้ำโขง, กว๊านพะเยา และป่าพรุโต๊ะแดง ที่จังหวัดนราธิวาสอีกด้วย
นิยมเลี้ยงเป็นปลาสวยงาม ได้รับความนิยมทั้งในประเทศไทยและต่างประเทศมาช้านาน
ณัฐชา วิทยากาศ
ณัฐชา วิทยากาศ เกิดเมื่อ 23 มีนาคม พ.ศ. 2531 เป็นนักแสดงชาวไทย
ณัฐชา วิทยากาศ หรือ นัต เกิดเมื่อวันพุธที่ 23 เดือน มีนาคม พ.ศ. 2531 ราศีมีน เป็นนักแสดงเชื้อชาติไทย สัญชาติไทย ส่วนสูง 163 เซนติเมตร น้ำหนัก 45 กิโลกรัม จบมัธยมศึกษาจากโรงเรียนสตรีนนทบุรี จังหวัดนนทบุรี จากนั้นเข้าศึกษาระดับอุดมศึกษาที่มหาวิทยาลัยจุฬาลงกรณ์มหาวิทยาลัย คณะศิลปกรรมศาสตร์ สาขาวิชานฤมิตศิลป และจบการศึกษาระดับปริญญาโทใน สาขาธุรกิจระหว่างประเทศ(International Business) ที่มหาวิทยาลัย มิดเดิลเซ็กส์ (Middlesex University) เมืองลอนดอน, ประเทศอังกฤษ
ณัฐชา วิทยากาศ เข้าสู่วงการบันเทิงจากละครเรื่อง ตะวันชิงพลบ รับบท ต๋อย (พ.ศ. 2549) จากโครงการของโรงเรียนสอนการแสดงของกันตนา ภายใต้การบริหารงานโดยบริษัทบริษัท กันตนา เอ็ดดูเทนเมนท์ จำกัด และมีผลงานต่อมาคือละครเรื่องทะเลใจ รับบท บุหงัน จากนั้นได้เปลี่ยนบทบาทการแสดงมารับบทนางร้าย เป็นครั้งแรกในละครเรื่อง ธิดาซาตานในบท หญิงนิล 
ต่อมาใน พ.ศ. 2550 ณัฐชา วิทยากาศ รับบท วาสนา จากละครภูตพยาบาท ของค่ายกันตนาเช่นเดียวกัน และมีผลงานการแสดงมิวสิควีดีโอเพลง เลิกกับเขาเอาเท่าไร ของแทค ภรัญญู, มิวสิควีดีโอ การ์ดใบหนึ่ง ของเป๊ก ผลิตโชค อัลบั้ม I’m IN LOVE (พ.ศ. 2550)
ณัฐชา วิทยากาศ ได้มาเล่นละครประวัติศาสตร์ไทยย้อนยุคเป็นครั้งแรก ในเรื่องรายากูนิง รับบท ศรีจุฬาลักษณ์ (พระวรราชชายา ของพระเจ้าปราสาททอง) (พ.ศ. 2551) และละครเพื่อนซ่าเทวดาจิ๋ว รับบท แองจี้ (พ.ศ. 2552) และนอกจากผลงานด้านการแสดงละครแล้ว ยังมีผลงานด้านมิวสิควีดีโอเพลง คนไม่รู้ตัว ของเตชินท์ ชยุติ ซึ่งเป็นอัลบั้ม เพลงประกอบละครเรื่องวิวาห์ว้าวุ่น (พ.ศ. 2553) รวมถึงผลงานถ่ายแบบนิตยสารหลายฉบับ ผลงานการแสดงในสื่อโฆษณา อาทิเช่น โฆษณาร้านอาหารญี่ปุ่น ฟูจิ, โฆษณาแชมพูสระผม แพนทีน เป็นต้น
ใน พ.ศ. 2554 ณัฐชา วิทยากาศ ได้รับบท ดะราหวัน จากละคร สุดหัวใจ เจ้าชายเทวดา จนทำให้ได้รับเชิญในบทบาทของนักแสดงของสังกัดกันตนา อย่างต่อเนื่อง ไม่ว่าจะเป็น ป่านางเสือ 2, เสือสั่งฟ้า ภาค2, และรับบท แคท ในละครเรื่องแสนซนค้นรัก ต่อมาใน พ.ศ. 2556 ได้รับรางวัลชนะเลิศการแต่งกายประเภทผ้าฝ้ายหญิง และรางวัลรองชนะเลิศอันดับสองประเภทความคิดสร้างสรรค์ ในงานรามคำแหงรวมใจแต่งผ้าไทย เทิดไท้มหาราชินี ครั้งที่ 9 ซึ่งจัดเมื่อวันที่ 3 กันยายน 2556 ณ อาคารหอประชุม พ่อขุนรามคำแหงมหาราช จัดโดยสถาบันศิลปวัฒนธรรมเฉลิมพระเกียรติมหาวิทยาลัยรามคำแหง เป็นผลงานล่าสุดก่อนเดินทางไปศึกษาต่อปริญญาโทยังเมืองลอนดอน, ประเทศอังกฤษ ทำให้ห่างหายจากวงการบันเทิงอยู่ช่วงนึง จนปัจจุบันมีผลงานล่าสุดกับค่ายกันตนา ในบทของ บัว ในละครเรื่อง กอสซิป เกิร์ล ไทยแลนด์ (Gossip Girl Thailand) ทางสถานีวิทยุโทรทัศน์ไทยทีวีสีช่อง 3 และละครเรื่อง เจ้านาง รับบท เพทาย (พ.ศ. 2558)
โอเวอร์เพลต์
โอเวอร์เพลต์ () เป็นเทศบาลในมณฑลลิมเบิร์กของประเทศเบลเยียม มีประชากรประมาณ 14,000 คน มีแม่น้ำโดมเมลเป็นพรมแดนธรรมชาติระหว่างโอเวอร์เพลต์กับเนียร์เพลต์และมีคลองโบคอลต์-เฮเรนทอลส์ผ่านทางเหนือ สำเนียงโอเวอร์เพลต์จัดได้ว่าอยู่ในภาษาถิ่นลิมเบิร์กตะวันตก ซึ่งบางครั้งเรียกว่า "ภาษาถิ่นโดมเมล" ร่วมกับสำเนียงเนียร์เพลต์, ฮาโมนต์, อาเคิล และซินต์-ฮุยเบรชต์ส-ลิลล์
รวมเรื่องสั้นจิตหลุด
รวมเรื่องสั้นจิตหลุด () เป็นหนังสือการ์ตูนไทย ผลงานของเอกสิทธิ์ ไทยรัตน์ ลิขสิทธิ์เป็นของสำนักพิมพ์วิบูลย์กิจ โดยเนื้อหาในเรื่องเป็นการรวมเรื่องสั้นแนวสยองขวัญ จากสายเส้นที่สวยงาม และจากมุมมองที่สร้างความน่าสนใจจากผู้เขียนนี้ ส่งผลให้ 2 ใน 5 เรื่องได้ถูกนำไปสร้างเป็นภาพยนตร์ คือเรื่อง "13 quiz show" ถูกสร้างเป็นภาพยนตร์เรื่อง "13 เกมสยอง" และอีกเรื่องคือ "ยันต์สั่งตาย" ถูกสร้างเป็น 1 ตอนในภาพยนตร์เรื่อง "สี่แพร่ง" ในเวลาต่อมา
รวมเรื่องสั้นจิตหลุด เป็นเล่มแรกของเรื่อง ปัจจุบันได้สร้างเป็นแบบ Director Cut ซึ่งได้เพิ่มอีก 3 เรื่องที่ไม่มีในเล่มเดิมซึ่งได้มีรายชื่อตอนดังต่อไปนี้
บรรณาธิการจากนิตยสาร HOBBY TOYS & MODEL กล่าวถึงการ์ตูนชุดนี้ว่าเป็นการ์ตูนระดับคุณภาพ และอาจหาอ่านได้ยากพอสมควรเนื่องจากขายดี ซึ่งรวมเรื่องสั้นจิตหลุดเป็นการ์ตูนที่ผู้อ่านสามารถเข้าใจได้ง่าย แม้ไม่มีตัวหนังสือบรรยายประกอบ โดยเฉพาะอย่างยิ่ง women from mars ที่เชื่อว่าสามารถนำไปดัดแปลงสู่รูปแบบโอวีเอที่สามารถสร้างความน่าสนใจอย่างมากได้อีกเรื่องหนึ่ง
ปลาไข่อองเล็ก
ปลาไข่อองเล็ก หรือ ปลาโรตี () เป็นปลาน้ำจืดชนิดหนึ่ง ในสกุล "Osteobrama" ในวงศ์ปลาตะเพียน (Cyprinidae)
มีรูปร่างเป็นทรงสี่เหลี่ยมขนมเปียกปูน แบนข้างมาก หัวมีขนาดเล็ก นัยน์ตาโต ปากเล็ก ไม่มีหนวด โคนหางแคบและสั้น เกล็ดมีขนาดเล็กและบางกลุดง่ายมาก มีเกล็ดตามแนวเส้นข้างลำตัว 55–70 แถว ครีบหลังมีก้านครีบเดี่ยวเป็นหนามแข็ง ครีบก้นมีฐานยาว ครีบหางเป็นแฉกแว้ลึก ครีบอกและครีบท้องมีขนาดเล็ก ลำตัวมีสีเงินแวววาวปนสีเหลืองอ่อน มีแถบสีดำหลังช่องเหงือก
มีขนาดโตเต็มที่ประมาณ 30 เซนติเมตร เป็นปลาที่อาศัยอยู่ในน้ำที่มีสภาพขุ่นของแม่น้ำสาละวิน ในประเทศไทยพบได้แถบจังหวัดแม่ฮ่องสอน นิยมเลี้ยงเป็นปลาสวยงาม นับว่าเป็นปลาที่มีราคาซื้อขายค่อนข้างแพงเนื่องจากมีขายไม่บ่อยนักในตลาดปลาสวยงาม
ปลาไข่อองใหญ่
ปลาไข่อองใหญ่ () ปลาน้ำจืดชนิดหนึ่ง ในสกุล "Osteobrama" อยู่ในวงศ์ปลาตะเพียน (Cyprinidae)
มีรูปร่างคล้ายปลาชนิดอื่น ๆ ในสกุลเดียวกัน โดยเฉพาะอย่างยิ่งชนิด "O. alfrediana" แต่ต่างกันตรงที่เกล็ดมีขนาดเล็กกว่า และขอบครีบอกมีลักษณะตัดตรง ในขณะที่ของ "O. alfrediana" จะเว้าเข้าเล็กน้อยในช่วงกลาง อีกทั้งมีขนาดใหญ่กว่า เมื่อโตเต็มที่อาจยาวได้ถึง 45 เซนติเมตร
พบกระจายพันธุ์ในลุ่มแม่น้ำสาละวินเช่นเดียวกัน โดยพบเป็นฝูงขนาดใหญ่หากอยู่ในสภาพแวดล้อมที่เหมาะสมกับการอยู่อาศัย นิยมเลี้ยงเป็นปลาสวยงาม โดยมีชื่อเรียกในแวดวงปลาสวยงามว่า "โรตี"
ทางหลวงเอเชียสาย 1
ทางหลวงเอเชียสาย 1 (AH1) เป็นถนนที่ยาวที่สุดในเครือข่ายทางหลวงสายเอเชีย ระยะทางทั้งสิ้น 12,845 ไมล์ (20,557 กิโลเมตร) จากโตเกียว ญี่ปุ่น ผ่านเกาหลี, จีน, เอเชียตะวันออกเฉียงใต้ (แผ่นดินใหญ่), อินเดีย, ปากีสถาน, อัฟกานิสถาน และอิหร่าน สิ้นสุดที่ตุรกี และบัลแกเรีย โดยมีเส้นทางต่อไปทางทิศตะวันตกต่อจากอิสตันบูล ซึ่งเป็นจุดสิ้นสุดของทางหลวงยุโรป E80
ระยะทาง 750 ไมล์ (1,200 กิโลเมตร) ส่วนที่อยู่ในประเทศญี่ปุ่นได้เพิ่มเข้าสู่โครงข่ายในเดือนพฤศจิกายน พ.ศ. 2546 โดยมีสายทางพาดผ่านทางพิเศษต่าง ๆ ในประเทศญี่ปุ่น ได้แก่จากฟุกุโอะกะ ต้องขึ้นเรือคาเมลเลีย เฟอร์รี่ เพื่อข้ามทะเลไปยังปูซาน, เกาหลีใต้, และในอนาคตจะมีโครงการอุโมงค์ข้ามทะเล เพื่อความสะดวกในการขนส่ง
ส่วนที่อยู่ในประเทศเกาหลีใต้ผ่านถนนต่าง ๆ ดังนี้
ทางหลวงเอเชียสาย 1 ช่วงที่ผ่านประเทศไทย เริ่มจากพรมแดนพม่าที่อำเภอแม่สอด จังหวัดตาก ผ่านจังหวัดนครสวรรค์ นครนายก ปราจีนบุรี จนจรดพรมแดนกัมพูชาที่อำเภออรัญประเทศ ระยะทางประมาณ 703 กิโลเมตร
ทางหลวงเอเชียสาย 1 ในประเทศตุรกีมีหมายเลขในโครงข่ายทางหลวงยุโรป คือ E80 ทางหลวง E80 นี้จะไปต่อจากจุดตรวจชายแดนไปยังเมืองโซเฟีย ประเทศบัลแกเรีย ผ่านเมืองนีช, พริชตีนา, Dubrovnik, Pescara, โรม, เจนัว, นิส, ตูลูซ, บูร์โกส, บายาโดลิด, ซาลามังกา และสิ้นสุดที่เมืองลิสบอน ชายฝั่งมหาสมุทรแอตแลนติก
เขตมิสซังอุดรธานี
เขตมิสซังอุดรธานี เป็นมุขมณฑลโรมันคาทอลิกในประเทศไทย ครอบคลุมพื้นที่เขตปกครอง 8 จังหวัดในภาคตะวันออกเฉียงเหนือ ได้แก่ จังหวัดอุดรธานี จังหวัดขอนแก่น จังหวัดเลย จังหวัดหนองคาย จังหวัดหนองบัวลำภู จังหวัดบึงกาฬ มุขนายกมิสซังองค์ปัจจุบัน คือ มุขนายกยอแซฟ ลือชัย ธาตุวิสัย
สำนักมิสซังคาทอลิกอุดรธานี ตั้งอยู่ที่ 129/18 ม.1 ถ.นิตโย ต.หมากแข้ง อ.เมือง จ.อุดรธานี 41000
เริ่มแรกมิสซังอุดรธานีสถานะเป็นเขตหัวหน้าจากสันตะสำนัก ต่อมามิสซังจึงได้ยกสถานะขึ้นเป็นมุขมณฑลโดยมีมุขนายกประจำมุขมณฑลเป็นประมุขมิสซัง
สถิติมิสซังโรมันคาทอลิกอุดรธานี มีดังนี้
ท่าอากาศยานนานาชาติสุราษฎร์ธานี
ท่าอากาศยานนานาชาติสุราษฎร์ธานี หรือ สนามบินสุราษฎร์ธานี เป็นท่าอากาศยานในสังกัดกรมท่าอากาศยาน กระทรวงคมนาคม อาคารผู้โดยสารมีพื้นที่ 14,196 ตารางเมตร สามารถรองรับผู้โดยสารขาเข้าและขาออกได้ 784 คนต่อชั่วโมง รองรับจำนวนผู้โดยสารได้ 6,272 คนต่อวัน ลานจอดเครื่องบินมีพื้นที่ 120×375 เมตร รองรับเครื่องบินได้ 40 เที่ยวบินต่อวัน มีหลุมจอดเครื่องบิน 5 หลุม หลุมจอดเฮลิคอปเตอร์ 2 หลุม
Leverage ทีมยอดจารชน ปล้นเหนือเมฆ
Leverage เป็นทีวีซีรีส์ของสหรัฐอเมริกา โดยมี "ดีน เดฟลิน" เป็นโปรดิวเซอร์ ออกอากาศทางช่อง TNT (ในประเทศไทยซีรีส์ชุดนี้ถูกเรียกว่า ทีมยอดจารชนปล้นเหนือเมฆ หรือคนเทวดาปล้นสะท้านโลก) ส่วนในเอเชียได้ออกอากาศทางช่อง AXN
ปัจจุบันซีรีส์ชุดนี้มี 3 ซีซั่น โดยซีซั่นแรกมีทั้งหมด 13 ตอน, ซีซั่นที่สอง 15 ตอน และซีซั่นที่สาม 16 ตอน เมื่อวันที่ 30 กรกฎาคม 2010 ได้มีการประกาศว่า "Leverage" นั้นจะมีซีซั่นที่สี่ โดยจะออกอากาศในช่วงซัมเมอร์ของปี 2011
1. "ธิโมที ฮัตตัน" รับบทเป็น "เนท ฟอร์ด"(ฉายา The Brains)
2. "จิน่า เบลแมน" รับบทเป็น "โซเฟีย เดเวอรอซ์"(ฉายา The Grifter)
3. "อัลดิส ฮ็อดจ์" รับบทเป็น "อเล็กซ์ ฮาร์ดิสัน"(ฉายา The Hacker)
4. "คริสเตียน เคน" รับบทเป็น "เอลเลียต สเป็นเซอร์"(ฉายา The Hitter)
5. "เบท ไรส์กราฟ" รับบทเป็น "พาร์คเกอร์" (ฉายา The Thief)
พระพุทธปฏิภาคมัธยมพุทธกาล
พระพุทธปฏิภาคมัธยมพุทธกาล (หลวงพ่อพระงาม) เป็นพระพุทธรูปที่มีประวัติการสร้างที่ยาวนาน คือสร้างตั้งแต่ พ.ศ. 2455 โดยท่านเจ้าคุณพระอุบาลีคุณูปมาจารย์ (สิริจันโท จันทร์) อดีตเจ้าอาวาสวัดบรมนิวาส กรุงเทพมหานคร เป็นผู้ดำเนินการก่อสร้าง คือเมื่อครั้งที่ท่านได้ธุดงมายังบริเวณที่แห่งนี้และเห็นว่ามีความเหมาะสม จึงได้ร่วมกันสร้างพระพุทธรูปที่มีขนาดใหญ่องค์สีขาวนี้ร่วมกับพระภิกษุที่เดินทางมาด้วยกัน เพื่อประดิษฐานบนไหล่พระงามแห่งเมืองลพบุรี หลวงพ่อพระงาม เป็นพุทธรูปก่อด้วยคอนกรีตเสริมเหล็ก วัสดุคอนกรีตเสริมเหล็กศิลปะรัตนโกสินทร์ มีขนาดหน้าตักกว้าง 22 เมตร สูงจากหน้าตักถึงพระเกศ 34 เมตร หรือ พระพุทธปฏิภาคมัธยมพุทธกาล เป็นพระพุทธรูปศักดิ์สิทธิ์ เป็นที่รู้จักเป็นที่กราบไหว้สักการะของพุทธศาสนิกชนชาวลพบุรีและชาวจังหวัดใกล้เคียงทั่วไป พ.ศ. 2469 จึงเปลี่ยนนามใหม่ว่า "พระพุทธปฏิภาคมัธยมพุทธกาล" มาจนทุกวันนี้
พระงามหรือหลวงพ่อใหญ่หรือพระพุทธปฏิภาคมัธยมพุทธกาล เป็นพระพุทธรูปที่พบในประเทศไทยตามลักษณะงดงามศิลปะแบบรัตนโกสินทร์ พระอุบาลีคุณูปมาจารย์ (จันทร์ สิริจนโท) สร้างเมื่อรัชสมัยพระบาทสมเด็จพระมงกุฎเกล้าเจ้าอยู่หัว รัชกาลที่ ๖ เมื่อพุทธศักราช ๒๔๕๕ ณ บริเวณใกล้ถ้ำเขาบ่องาม เพื่อเป็นที่บรรจุพระพุทธรูปเก่าชำรุดในบริเวณนั้น แล้วขนานนามใหม่เมื่อ พุทธศักราช๒๔๖๙ ว่าพระพุทธปฏิภาคมัธยมพุทธกาล หมายถึง พระพุทธรูปที่สร้างในวาระกึ่ง ๕,๐๐๐ แห่งพุทธกาลไรพระศกบนพระเศียรทำด้วยไหกระเทียมจำนวนมาก ต่อมาเกิดพายุฝนทำให้ไรพระศกหรือไหกระเทียมนี้หลุดลงมา ต่อมาในปีพุทธศักราช ๒๕๑๙ ได้บูรณะซ่อมแซมส่วนที่ชำรุดและทาสีองค์พระพุทธรูปใหม่พร้อมทั้งติดสายล่อฟ้าวัดจันทรนิมิตร สร้างเสร็จเมื่อ พุทธศักราช ๒๔๖๖ พระบาทสมเด็จพระมงกุฎเกล้าเจ้าอยู่หัว รัชกาลที่ ๖ ได้เสด็จมาทรงร่วมงานฉลองมีงานผูกพัทธสีมาในครั้งนี้ด้วยพร้อมกับพระราชทานนามวัดว่า "วัดสิริจันทรนิมิตร" พร้อมโปรดเกล้าฯ ยกวัดสิริจันทรนิมิตร ให้เป็นพระอารามหลวงชั้นตรี ชนิดวรวิหาร โดยมีชื่อเต็มว่า วัดสิริจันทรนิมิตรวรวิหาร เพื่อเป็นเกียรติแก่ท่านเจ้าคุณอุบาลีคุณูปมาจารย์(จันทร์ สิริจันโท)และในช่วงเทศกาลสงกรานต์ของทุกปีจะเป็นเทศกาลไหว้พระงาม ที่ประชาชนชาวลพบุรีถือปฏิบัติติดต่อกันมา
โชว มาสค์ไรเดอร์เดนโอ &amp; มาสค์ไรเดอร์ดีเคด NEO เจเนเรชั่น ศึกเรือยักษ์โอนิงาชิมะ
โชว มาสค์ไรเดอร์เดนโอ & มาสค์ไรเดอร์ดีเคด NEO เจเนเรชั่น ศึกเรือยักษ์โอนิงาชิมะ (, Gekijōban Chō-Kamen Raidā Den'ō ando Dikeido Neo Jenerēshonzu Onigashima no Senkan?, Super Masked Rider Den-O & Decade Neo Generations The Movie: The Onigashima Warship) เป็นภาพยนตร์จากมาสค์ไรเดอร์ดีเคดออกฉายเมือวันที่ 1 มีนาคม ค.ศ. 2009
พระวิสุทธิสังวรเถร (ปีเตอร์ พฺรหฺมวํโส)
พระวิสุทธิสังวรเถร (พรหมวํโสภิกฺขุ) หรือ "พระพรหมวังโส" หรือตามที่รู้จักในหมู่ลูกศิษย์ว่า "อาจารย์พรหม" () เป็นพระภิกษุในพุทธศาสนา นิกายเถรวาท คณะมหานิกาย ชาวอังกฤษ หนึ่งในศิษย์ชาวต่างประเทศของพระโพธิญาณเถร (ชา สุภทฺโท) ปัจจุบันเป็นเจ้าอาวาสวัดโพธิญาณ เมืองเซอร์เพนไทน์ รัฐเวสเทิร์นออสเตรเลีย ประเทศออสเตรเลีย ซึ่งเป็นอดีตวัดสาขาของวัดหนองป่าพง จังหวัดอุบลราชธานี ประเทศไทย
พระพรหมวังโสเป็นที่รู้จักทั่วไปจากกรณีเป็นพระกรรมวาจาจารย์บวชภิกษุณี 4 รูปอย่างลับๆ ที่ประเทศออสเตรเลีย เมื่อเดือนตุลาคม พ.ศ. 2552 ทำให้คณะสงฆ์ไทยและคณะสงฆ์นานาชาติสายวัดหนองป่าพงได้เชิญท่านมาประชุมชี้แจงถึงเรื่องดังกล่าวในเดือนพฤศจิกายนปีเดียวกัน ผลปรากฏว่ามีการลงมติขับพระพรหมวังโสออกจากความเป็นหมู่คณะของสงฆ์สายวัดหนองป่าพง เพราะเห็นว่าการบวชภิกษุณีเป็นการขืนกระทำโดยผิดต่อพระวินัยฝ่ายเถรวาท และตัดวัดโพธิญาณออกจากความเป็นวัดสาขาของวัดหนองป่าพงอีกด้วย มติดังกล่าวนี้ทำให้พระพรหมวังโสได้ขาดจากความปกครองของคณะสงฆ์ไทยมาจนถึงปัจจุบัน
พระวิสุทธิสังวรเถร (พรหมวํโสภิกฺขุ) มีนามเดิมว่า ปีเตอร์ เบ็ตส์ () เกิดที่กรุงลอนดอน สหราชอาณาจักร เมื่อวันที่ 7 สิงหาคม พ.ศ. 2494 ในครอบครัวชนชั้นกรรมกร ในช่วงวัยรุ่น ระหว่างที่กำลังศึกษาระดับมัธยมศึกษาในโรงเรียนลาตีเมร์อัปเปอร์สคูล (Latymer Upper School) ท่านสามารถสอบได้ทุนศึกษาต่อวิชาฟิสิกส์ทฤษฎี (Theoretical physics) ที่มหาวิทยาลัยเคมบริดจ์ ในระยะนี้ท่านได้ได้หันมานับถือพุทธศาสนา โดยสืบเนื่องมาจากความสนใจในธรรมะของพุทธศาสนาและการทำสมาธิ
หลังจากจบจากมหาวิทยาลัยเคมบริดจ์แล้วก็ได้ทำงานเป็นครูอยู่ 1 ปี ก่อนตัดสินใจเดินทางมาบวชเป็นพระภิกษุอยู่ในประเทศไทย และได้อุปสมบทเมื่ออายุได้ 23 ปี ที่วัดสระเกศราชวรมหาวิหาร กรุงเทพฯ โดยมีสมเด็จพระพุฒาจารย์ (เกี่ยว อุปเสโณ) ครั้งยังเป็นพระพรหมคุณาภรณ์ เป็นพระอุปัชฌาย์ ได้ฉายาว่า "พฺรหฺมวํโส" จากนั้นจึงได้ฝากตัวเป็นศิษย์ของพระโพธิญาณเถร (หลวงพ่อชา สุภทฺโท) เพื่อฝึกหัดวิปัสสนากรรมฐานตามแนวทางของพระวัดป่าที่วัดหนองป่าพง จังหวัดอุบลราชธานี เป็นเวลานาน 9 ปี
พระพรหมวังโสได้รับอาราธนาจากคณะศิษย์ของหลวงพ่อชาในประเทศออสเตรเลียให้ไปตั้งวัดโพธิญาณในประเทศออสเตรเลียเมื่อ พ.ศ. 2526 และได้รับพระราชทานสมณศักดิ์เมื่อ พ.ศ. 2549 เป็นพระราชาคณะชั้นสามัญฝ่ายวิปัสสนาธุระ ในราชทินนาม "พระวิสุทธิสังวรเถร" เนื่องในพระราชพิธีฉลองสิริราชสมบัติครบ 60 ปี พุทธศักราช 2549
ภาษาระแด
ภาษาระแด (Rade) บ้างเรียก ภาษาแด, อีแด, ระแดว์, เรอแดว และเรอเดว มีผู้พูดในเวียดนาม 270,000 คน (พ.ศ. 2542) ทางภาคใต้ของเวียดนาม อาจจะมีในกัมพูชาด้วย จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขามาลาโย-ซุมบาวัน สาขาย่อยจาม เขียนด้วยอักษรละติน
ภาษาโรมัม
ภาษาโรมัม (Romam) มีผู้พูดในเวียดนาม 250 คน (พ.ศ. 2536) ใกล้ชายแดนกัมพูชา จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขามอญ-เขมรตะวันออก สาขาย่อยบะห์นาริก
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ฟุเริน
ฟุเริน () เป็นเทศบาลทางตะวันออกเฉียงใต้ของมณฑลลิมเบิร์กในประเทศเบลเยียม และเป็นเมืองในเขตฟลามส์ที่ไม่มีพื้นที่ติดกับเขตฟลามส์ด้วยกัน โดยทางเหนือติดต่อกับประเทศเนเธอร์แลนด์ ส่วนทางใต้ติดต่อกับมณฑลลีแยฌในเขตวัลลูน ชื่อฟุเรินมาจากแม่น้ำที่ไหลผ่านเมืองชื่อว่า แม่น้ำฟูร์ () ซึ่งเป็นแม่น้ำสาขาของแม่น้ำเมิซ ฟุเรินมีประชากรประมาณ 4,000 คน ประมาณร้อยละ 25 เป็นชาวต่างชาติซึ่งส่วนใหญ่มีสัญชาติเนเธอร์แลนด์
ประมาณช่วงต้นของคริสต์ศตวรรษที่ 20 ฟุเรินยังเป็นส่วนหนึ่งของมณฑลลีแยฌ หน่วยงานรัฐใช้ภาษาฝรั่งเศส แต่โบสถ์และโรงเรียนใช้ภาษาเยอรมันหรือดัตช์ และได้เกิดการถกเถียงเรื่องภาษาขึ้น จนในปี ค.ศ. 1962 มีการเสนอให้ฟุเรินมีภาษาดัตช์เป็นภาษาทางการ แต่ยังคงเป็นส่วนหนึ่งของมณฑลลีแยฌ หลังจากการถกเถียงกันอย่างดุเดือดในรัฐสภา ข้อเสนอนี้ก็ได้มีการอนุมัติ และได้มีการแก้ไขเพิ่มเติมให้ฟุเรินย้ายจากส่วนหนึ่งของมณฑลลีแยฌมาเป็นของมณฑลลิมเบิร์ก ต่อมาวันที่ 1 มกราคม ค.ศ. 1977 ก็ได้ควบรวมเขตย่อยทั้ง 6 ของฟุเรินให้กลายมาเป็นฟุเรินในปัจจุบัน
ฟานี เพลุมพี
ฟานี เพลุมพี (; ) หรือ ธีโอฟาโน (ฟานี) เพลุมพี "วรพิน" () เป็นนักมวยไทยหญิงสัญชาติแอลเบเนีย-กรีซ ซึ่งเป็นนักมวยไทยระดับแชมป์โลก เธอมักเดินทางมาเรียนมวยไทยที่ประเทศไทยอยู่เสมอ โดยแบ่งเวลาทำงานที่ประเทศกรีซเป็นระยะเวลา 6 เดือน และอีก 6 เดือนเธอเดินทางมาที่ประเทศไทยเพื่อฝึกซ้อมมวยไทย
ฟานี เพลุมพี เริ่มให้ความสนใจศิลปะการต่อสู้ตั้งแต่อายุ 16 ปี เธอได้ตัดสินใจสมัครเข้าฝึกชกมวยสากลไปพร้อมกับการเข้าเรียนสายอาชีพในสาขาช่างยนต์ เมื่อเธอฝึกฝนสามารถขึ้นชกไปเพียงสองสามครั้ง ก็ได้มีการเปิดสอนมวยไทยที่โรงยิมขึ้น เธอจึงหันเหความสนใจมายังการต่อสู้แบบดังกล่าวแทน อย่างไรก็ตาม การเรียนมวยไทยในประเทศกรีซนั้นไม่สามารถที่จะเรียนรู้ได้อย่างลึกซึ้ง เนื่องจากยังไม่มีบุคลากรผู้เชี่ยวชาญโดยตรงไปฝึกให้ กระทั่งต่อมาเธอได้พบกับครูมวยที่มีความรู้โดยตรง ซึ่งก็คือ อาจารย์เสน่ห์ ทับทิมทอง โดยเป็นตัวแทนจากสหพันธ์มวยไทยอาชีพโลก ซึ่งเดินทางมายังประเทศกรีซเพื่อเผยแพร่ศิลปะมวยไทยในช่วง พ.ศ. 2552
จากนั้น เธอได้มีโอกาสเดินทางมายังประเทศไทย ซึ่งทำให้เธอมีโอกาสขึ้นเวทีอยู่หลายครั้งในระดับสมัครเล่น และได้รับเหรียญรางวัลจากการแข่งขันรายการ ก่อนจะหันมาแข่งในระดับอาชีพ ในวันที่ 17 มีนาคม พ.ศ. 2554 เธอสามารถเอาชนะ "หงส์ฟ้า ต.บัวมาศ" ในวันรำลึกนายขนมต้ม ที่จังหวัดราชบุรี และสามารถคว้าเข็มขัดแชมเปี้ยนมวยไทยหญิงรุ่นฟลายเวท ของสหพันธ์มวยไทยอาชีพโลกได้สำเร็จ
ฟานี เพลุมพี เป็นคู่ต่อสู้บนสังเวียนมวยไทยคนสุดท้ายของหงส์ขาว ม.ราชภัฏหมู่บ้านจอมบึง หรือนิติยาภรณ์ ศรีไสล (ชื่อเล่น: แนน) นักมวยไทยหญิงชาวไทย ผู้จากไปจากการกระทำอัตวินิบาตกรรม ส่วนผลการชกของคู่นั้น หงส์ขาว ม.ราชภัฏหมู่บ้านจอมบึง เป็นฝ่ายชนะคะแนน หลังจากทราบข่าวการเสียชีวิต ฟานี เพลุมพี ก็ได้ร่วมไว้อาลัยต่อการจากไปของอดีตคู่ต่อสู้ของเธอ
แผ่นดินไหวในจังหวัดมิยางิ พ.ศ. 2554
แผ่นดินไหวในจังหวัดมิยางิ พ.ศ. 2554 () ซึ่งวัดแรงสั่นสะเทือนได้แมกนิจูด 7.4 แต่สำนักงานธรณีวิทยาสหรัฐอเมริกาวัดแรงสั่นสะเทือนได้แมกนิจูด 7.1 เมื่อวันที่ 7 เมษายน พ.ศ. 2554 เมื่อเวลา 23.32 น. ตามเวลาในประเทศญี่ปุ่น หรือ 21.32 น. ตามเวลาในประเทศไทย ซึ่งจุดศูนย์กลางการเกิดแผ่นดินไหวอยู่ห่างจากชายฝั่งเมืองเซ็นได จังหวัดมิยางิ ภูมิภาคโทโฮกุ ประเทศญี่ปุ่น ไปทางทิศตะวันออกประมาณ 66 กิโลเมตร (41 ไมล์) โดยเกิดลึกลงไปในใต้ทะเลประมาณ 40 กิโลเมตร (41 ไมล์) ญี่ปุ่นเผชิญแผ่นดินไหวระลอกใหม่เสียชีวิต 2 คน โดยหลังจากการสั่นสะเทือนของแรงแผ่นดินไหว ได้มีประกาศเตือนคลื่นสึนามิในทันทีโดยระบุว่าจะเกิดขึ้นที่ชายฝั่งในทิศตะวันออกเฉียงเหนือของเกาะฮนชู แต่หลังจากนั้นได้มีการยกเลิกเตือนภัยคลื่นสึนามิใน 90 นาทีต่อมา โดยมีรายงานการสูญเสียชีวิตและบาดเจ็บที่ยืนยันได้เป็นจำนวนมากคือมีผู้เสียชีวิตแล้ว 4 คน บาดเจ็บอีก 141 คน
เกิดแผ่นดินไหวแมกนิจูด 7.1 ใต้ทะเลในมหาสมุทรแปซิฟิกในวันที่ 7 เมษายน พ.ศ. 2554 (ค.ศ. 2011) ในเวลา 23.32 น. ตามเวลาในประเทศไทย ซึ่งศูนย์กลางการเกิดเหตุการณ์แผ่นดินไหวห่างจังชายฝั่งเมืองเซ็นได จังหวัดมิยางิ ภูมิภาคโทโฮกุ ประเทศญี่ปุ่น ออกไปประมาณ 66 กิโลเมตร (41 ไมล์) ที่ระดับความลึก 49 กิโลเมตร (30.4 ไมล์) โดยแรงสั่นสะเทือนเป็นผลเนื่องมาจากแรงผลักดันของรอยเลื่อนย้อนมุมต่ำ (thrust fault) ซึ่งใกล้กับจุดที่มุดตัวระหว่างแผ่นเปลือกโลกระหว่างแผ่นแปซิฟิกกับแผ่นอเมริกาเหนือ โดยเริ่มแรกสามารถวัดแรงสั่นสะเทือนจากแผ่นดินไหวได้มากถึง 7.4 แมกนิจูด โดยผลจากแรงสั่นสะเทือนส่งผลให้มีการรับรู้ถึงแรงสั่นสะเทือนในหลายพื้นที่ทางตะวันออกของเกาะฮนชู โดยเหตุการณ์ในครั้งนี้เป็นอาฟเตอร์ช็อกจากผลพวงในเหตุการณ์แผ่นดินไหวในวันที่ 11 มีนาคม พ.ศ. 2554 ที่ผ่านมา และตั้งแต่วันที่ 11 มีนาคม พ.ศ. 2554 ที่ผ่านมาได้เกิดอาฟเตอร์ช็อกที่มีแรงสั่นสะเทือนมากกว่า 6.0 แมกนิจูด ถึง 63 ครั้ง และมากกว่า 7 แมกนิจูด มีจำนวน 2 ครั้ง รวมอาฟเตอร์ช็อกทั้งหมดถึง 1,021 ครั้ง โดยแรงสั่นสะเทือนบางครั้งรับรู้ได้ที่กรุงโตเกียว เมืองหลวงของประเทศ ทำให้โรงไฟฟ้านิวเคลียร์โอนางาวะหยุดทำงานอัตโนมัติ
สำนักงานอุตุนิยมวิทยาญี่ปุ่น ประกาศแจ้งเตือนคลื่นสึนามิในหลายๆจังหวัดในภูมิภาคโทโฮกุ คือ จังหวัดมิยางิ จังหวัดอิวาเตะ จังหวัดฟูกูชิมะ จังหวัดอาโอโมริ และจังหวัดอิบารากิ รวมถึงกลุ่มประเทศแถบมหาสมุทรแปซิฟิกโดยเฉพาะเอเชียตะวันออก (Pacific Rim) โดยระบุไว้ว่าจะมีความสูงของคลื่น ประมาณ 0.5-1 เมตร จากนั้นอีก 90 นาทีต่อมาก็ได้ยกเลิกคำเตือนไปในที่สุด ในการเกิดอาฟเตอร์ช็อกครั้งนี้ทำให้เกิดเหตุการณ์ไฟดับเป็นวงกว้างถึง 3.6 ล้านครัวเรือน มีผู้เสียชีวิตที่ได้รับการยืนยันอย่างเป็นทางการจำนวน 4 คน โดยมีผู้ได้รับบาดเจ็บจากเหตุการณ์นี้ 141 คนและส่งผลให้หุ้นในตลาดหลักทรัพย์โตเกียวลดลงเป็นจำนวนมาก
เดวี บอย สมิธ
เดวี บอย สมิธ () (เกิด 27 พฤศจิกายน ค.ศ. 1962 – 18 พฤษภาคม ค.ศ. 2002) เป็นนักมวยปล้ำมืออาชีพชาวอังกฤษ เกิดในเมืองวีแกน ในบริเวณ ภาคตะวันตกเฉียงเหนือของอังกฤษ, ประเทศสหราชอาณาจักร เดวี บอย เริ่มเป็นที่รู้จักในการปรากฏตัวที่ในการอยู่ในที่ฝึกสอนมวยอย่างมืออาชีพ Stampede Wrestling และอยู่ใน the World Wrestling Federation (WWF ต่อมาเป็น WWE) และ World Championship Wrestling (WCW)
เดวี บอย ได้รับชัยชนะไม่ว่าจะเป็นเดี่ยวหรือแม้แต่คู่แข่งแท็ก
ธัญญชล สถิรบุตร
ธัญญชล สถิรบุตร หรือมีชื่อเดิมว่า (รฐกร สถิรบุตร, ภคมน สถิรบุตร ตามลำดับ) เป็นนักแสดงชาวไทย ได้รับตำแหน่งรองธิดาโดมแอลเอ ปี 2003 และตำแหน่ง รองมิสไทยแลนด์ยูนิเวิร์ส อันดับ 2 จากประกวดมิสไทยแลนด์ยูนิเวิร์ส ปี 2009 เป็นตัวแทนสาวไทยไปประกวด มิสอินเตอร์คอนติเนนตัลปี 2009 ที่เบลารุส มีบิดาชื่อนายสหรัฐ สถิรบุตร มารดาชื่อ นางกรรณิการ์ อมตวณิชย์ ศึกษา ด้านการออกแบบแฟชั่น จากสถาบัน Fashion Institute of Design and Merchandising (U.S.A.)
รายการ One minute English ทุกวันพุธ หลัง เจาะประเด็นข่าวค่ำ (ช่อง 7)
เพลง if ถ้าหาก-ตู่ ภพธร
ปาเล็มบัง
ปาเล็มบัง () เป็นเมืองหลักของจังหวัดสุมาตราใต้ ทางฝั่งตะวันออกทางตอนใต้ของเกาะสุมาตรา ประเทศอินโดนีเซีย ตั้งอยู่บนที่ราบริมแม่น้ำมูซี มีพื้นที่ 400.61
ตารางกิโลเมตร ประชากรประมาณ 1.44 ล้านคน เป็นเมืองใหญ่อันดับสองของเกาะสุมาตรา รองจากเมืองเมดันซึ่งอยู่ทางตอนเหนือ ปาเล็มบังได้รับคัดเลือกให้เป็นหนึ่งในสองเมืองหลักที่เป็นเจ้าภาพจัดการแข่งขันซีเกมส์ครั้งที่ 26 ระหว่างวันที่ 11 ถึง 22 พฤศจิกายน พ.ศ. 2554 ร่วมกับจาการ์ตา
ปาเล็มบังเป็นเมืองเก่าแก่ มีประวัติความเป็นมาตั้งแต่คริสต์ศตวรรษที่ 7 โดยเป็นเมืองหลวงเก่าของอาณาจักรศรีวิชัย
ไชยา (แก้ความกำกวม)
ไชยา อาจหมายถึง
ชื่อบุคคล อาจหมายถึง
คาโกงาวะ
คาโกงาวะ () เป็นเมืองในจังหวัดเฮียวโงะ ประเทศญี่ปุ่น ก่อตั้งขึ้นเมื่อวันที่ 15 มิถุนายน พ.ศ. 2493 มีขนาดพื้นที่ทั้งสิ้น 138.51 ตารางกิโลเมตร ในปี 2555 มีจำนวนประชากร 268,565 คน